
DIÉ BYBEL IN AFRIKAANS 





As ons terug kyk na die honderd jaar Bybel- 
vertaling in Afrikaans dan is daar 'n pragtige en 
dankbare vordering. Die manne van die Genootskap 
van Regte Afrikaners was baanbrekers op die gebied 
van die Bybelvertaling in Afrikaans, maar ook wat 
die Afrikaanse taal as sodanig betref. Hulle was 
manne met geloofsvisie wat ooreenkomstig die 
woord van die profeet Sagaria nie die dag van klein 
dinge verag het nie. Die mosterdsaadjie wat hulle 
gesaai het, het onder die seënende hand van die 
Here uitgegroei tot 'n groot boom. 


Dit was die Nederlander, dr. Arnoldus Pannevis, 
wat in 1872 die eerste pleidooi gelewer het vir die 
vertaling van die Heilige Skrif in die Afrikaanse taal. 
Die Afrikaanse taal was toe ternouernood ryp om 
die evangelieboodskap oor te dra. Die kerktaal van 
dié tyd was 'n gebroke Nederlands, die sogenaamde 
Kaaps-Hollands, maar die omgangstaal was reeds 
Afrikaans. 


Die Kaap Kolonie was dié tyd onder Engelse 
bewind. Verskillende goewerneurs, veral Lord 
Charles Somerset, wou Engels die taal van die be- 
volking maak en hulle het in hulle voorneme om ook 
die bevolking te verengels vordering gemaak. Maar 
toe word gedurende 1875 die Genootskap van Regte 
Afrikaners gestig bestaande uit sulke leiersfigure 
as ds. S. J. du Toit, dr. A. Pannevis, C. P. Hoogen- 
hout, D. F. du Toit, Gideon Malherbe, dr. D. F. du 
Toit, S. G. du Toit en A. Arbeck. Hulle het 'n op- 
draende stryd gehad, maar in die geloof volhard, 
gelei deur die onversetlike figuur van ds. S. J. du 
Toit, wat van die Genootskap die opdrag ontvang 
het om die Bybel in Afrikaans te vertaal. Sy vertaal- 
werk was moeilik. Die Afrikaanse spreektaal moes 
nog gevorm word as skryftaal. Van hierdie worste- 
ling om 'n goeie skryftaal daar te stel, getuig die 
eerste proewe van 'n vertaling deur ds. Du Toit 
naamlik Psalm 23 waarvan ons ter illustrasie die 
vierde vers in die Afrikaans van dié tyd weergee. 


,Al gaan ek deur di kloof fan doodskadewe, 
ek frees gen kwaad nie; want U is met my; 
uw knopkiri en wandelstok fertroos my.” 


As ons dit vergelyk met die jongste vertaling 
naamlik van 1975, dan is ook die vordering van die 
Afrikaanse Bybeltaal opvallend. 


,Self al gaan ek deur donker dieptes, 
sal ek nie bang wees nie, 

want U is by my. 

In u hande is ek veilig.” 


In 1916 word die Bybelvertalingskommissie 
aangestel. Hulle opdrag is om die Bybel uit die 
State-Bybel in Afrikaans oor te sit. Die Hervormde 
Kerk veral onder die sterk leiding van dr. H. C. M. 
Fourie wou daarvan nie weet nie. Volgens die me- 

ning van die Hervormde Kerk moet dit uit die oor- 
spronklike grondtale, Hebreeus en Grieks, vertaal 
word. 

Sonder die Hervormde medewerking verskyn in 
1922 ,,Die Vier Evangelies en Psalme'” in Afrikaans. 
Die ontvangs was nie gunstig nie. Dit was 'n letter- 
like weergawe van die Nederlandse vertaling in 
Afrikaans. 

Met medewerking van die Hervormde Kerk in 
die persoon van die bekwame kenner van die oor- 
spronklike tale, dr. H. C. M. Fourie, verskyn in 1929, 
,Die Vier Evangelies en die Psalms” soos uit die 
grondtale, Hebreeus en Grieks, oorgesit. Hierdie 
tweede poging het 'n gulle ontvangs geniet. Nou 
was die weg gebaan om die ganse Heilige Skrif in 
ons moedertaal aan kerk en volk te skenk, sodat 
ook ons in ons eie taal die groot dade van God kan 
hoor. 

En eindelik is die ideaal van die voorlopers die 
lede van die Genootskap van Regte Afrikaners, ver- 
wesenlik in 1933. Op die byeenkoms in Bloemfon- 
tein waar die drie Afrikaanse kerke die Bybel van 
die vyf Bybelvertalers sou ontvang, was namens die 
Hervormde Kerk teenwoordig, behalwe dr. H. C. M. 
Fourie, ook wyle ds. J. J. Kuhn en ondergetekende. 
Onder voorsitterskap van wyle dr. J. D. Kestell 
moes nog 'n paar sakies uitgestryk word soos by- 
voorbeeld die spelling van verskillende Bybelname 
soos Maleachi, Ezechiel, Micha. Op voorstel van 
wyle ds. C. W. M. du Toit en myself het die ver- 
gadering besluit dat ook die Hollandse spelling van 
die Joodse name verafrikaans moet word, dus Ma- 
leagi, Esegiël, Miga, wat nou vanselfsprekend lyk, 
maar die tyd nog as vreemd aangevoel is. Op ver- 
soek van die voorsitter het na die end van die ver- 
gadering ds. Kuhn met gebed gesluit en hy het dit 
met sy melodieuse stem op roerende wyse gedoen. 
Hy het begin met die woorde van Gesang 55:1 toe 
nog nie in Afrikaans vertaal nie: 

,God heeft ons zyn Woord gegeven 
,t Woord van God blyft eeuwig waar...” 

Op Sondag 27 Augustus 1933 is die Bybel in 
Afrikaans feestelik in gebruik geneem deur die drie 
Afrikaanssprekende kerke. 

Vir die ouer mense wie se geloofslewe met die 
Nederlandse Bybel gevorm was, is die Heilige Skrif 
in Afrikaans veral aan die begin van dié tyd as 
vreemd aangevoel. 

So het daar allerhande besware gekom byvoor- 
beeld dat in die wet van die Here gesê word: ,,Want 
die Here julle God is 'n jaloerse God.” Dit kan tog 
nie so vertaal word nie, is gesê. Die Hollands is tog 
mooier: Die Here u God is ,,een yverig God”. Met 
verduideliking dat ,,yverig” in Nederlands nie bedoel 


,fluks' nie, maar naywerig wat ook maar jaloers. 


beteken, het geleidelik dié beswaar soos baie ander 
O] Na volgende bladsy 





REFORMASIE OF REWOLUSIE 





Die reformasie van die sestiende eeu was 
ganselik iets anders as die rewolusie van die twin- 
tigste eeu, die agtergrond en die doeleindes van die 
een was anders as die van die ander. 

Die reformasie het ontstaan as gevolg van die 
swak toestande wat die middel-eeue opgelewer het. 
Op geestelik gebied was daar verstarring. Die kerk 
van dié tyd te wete die kerk van Rome, was groot- 
liks in verval. Dwaalleer en beeldediens was aan die 
orde van die dag. Die Bybel was so goed as 'n 
geslote boek. Nie wat die Woord leer, het die deur- 
slag in baie gevalle gegee nie, maar wat die tradisie 
en wat die pous leer. Die geld het 'n groot rol in die 
kerk gespeel. Die sonde kon deur middel van aflaat- 
briewe afgekoop word. Die kerk het verwêreldlik 
geraak. Nie die genade van God in Christus het die 
deurslag vir die sondaar tot die regverdigmaking 
gegee nie, maar sy verdienste sy goeie werke. 

Die bodem waaruit die 20ste eeuse rewolusie 
ontstaan het, is heeltemal anders. Na die tweede 
wêreldoorloë het 'n gees van nihilisme hom meester 
gemaak in die Westerse wêreld en tos het die seku- 
larisme sy kop opgesteek. Die kerk van die 20ste 
eeu het almeer verpolitiek geraak. Die sogenaamde 
mondige mens het al meer na vore gekom en Chris- 
tus uit die middelpunt van die prediking verdring. 
Die kerk het sy vertikale prediking vervang deur 'n 
horisontale prediking waarin die mens en sy mens- 
waardigheid, sy politieke vryheid, sy mondigheid na 
vore gestoot is. In Oos-Europa het dit nog verder 
links van God en sy Woord en sy kerk beweeg. God 
se bestaan is ontken, die Bybel het 'n verbode boek 
geword en die kerk is of verbied of aan bande gelê. 

Die vyftiende eeu het al ryp begin word vir her- 
vorming. Die voorlopers vir die vernuwing gedu- 
rende die volgende eeu het hier en daar reeds op- 
gestaan soos Savonarola in Italië, Johannes Huss 
in Oostenryk, Wyccliff in Engeland en so meer. Die 
eerste stappe vir hervorming het hulle gedoen en 

verdwyn. Ook is dit nie oneerbiedig om dit van God 
te sê nie, omdat dit beteken dat God jaloers op die 
liefde van sy volk is en nie wil toelaat dat hulle liefde 
aan die afgode betoon sal word nie. 


En nou het ons kerk en volk die Woord van 
God al byna 'n halwe eeu om in ons eie taal te hoor 
wat die Here spreek. Ons volk was in die verlede 
'n volk wat sy Bybel lief gehad het en by die lig 
daarvan wou lewe. Laat ons almal meehelp dat dit 
so mag bly, dat die Bybel nog daagliks in ons gesins- 
lewe op tafel kom om ons lewe daarna in te rig tot 
heil van ons volk, maar nog meer tot eer en ver- 
heerliking van die Here onse God. 


Joh. Dreyer 
(Foto op bladsy 17) 





uiteindelik bars daar 'n onkeerbare stroom los. Daar 
word weer in die eerste plek gevra: Wat sê die 
Woord? Terug na die Woord. En die Here gee sulke 
manne van geloof soos Zwingli in Switserland, 
Maarten Luther in Duitsland, Johannes Calvyn in 
Switserland, Knox in Skotland. En uiteindelik was 
dit stroom nie meer te keer nie. Die Reformasie was 
daar en het die aangesig van veral Wes-Europa ver- 
ander. 

Die rewolusie van die twintigste eeu het nie sy 
besieling deur Woord en Gees gekry nie, maar juis 
in teencorgestelde rigting, los van die Woord van 
God. Die ontnugterde mens van na die Tweede Wê- 
reldoorlog was losgeslaan van sy ankers. Nuwe 
leiers het vir hom ,lig' opgesteek soos Marx en 
Lenin, wat vyande van God en die kruisevangelie 
was. Toe het na vore gekom die teologie van die 
rewolusie gelei deur sulke manne as Robinson in 
Engeland, Cox in Amerika, Sêlle in Duitsland en 
andere. 

As die twee beweginge van die 16de en van 
die 20ste eeu teen mekaar opgeweeg word, waar 
staan ons dan? Watter een van die twee het goeie 
vrugte afgewerp? Watter een het vir die mens 
meer vryheid in die ware sin van die woord gebring? 
En hom van sy slawerny bevry? Watter een het 
veredelend op die mensheid as sodanig ingewerk en 
'n beter mens in 'n beter maatskappy bewerkstellig? 

Hier is maar net een antwoord op. Die moderne 
mens van die 20ste eeu het die bande met God ver- 
breek en daarmee 'n slaaf geword van duister magte. 
Sy duurgekoopte vryheid van die Reformasie ont- 
vang, het hy verruil vir 'n sogenaamde vryheid wat 
ontaard in bandeloosheid, wat aan steeds meer 
ongeregtighede geboorte gee soos terrorisme, 
kaping van vliegtuie, ontvoering van onskuldige 
mense en dan miljoene rande opgeëis om diegene 
wat hulle aanhou, vry te laat. Ook in sy sedelike 
lewe tree die bandeloosheid al sterker op die voor- 
grond in ontwrigting in die huwelik- en. gesinslewe, 
en in die verhouding tussen ouers en kinders. 

Te veel verloor die 20ste eeuse rewolusionêre 
mens, dat alleen geregtigheid 'n volk verhoog, maar 
dat die sonde 'n skandvlek is van die nasies. Maar 
ook nou kom die klag tot ons tyd, wat Jesaja tot sy 
tydgenote gerig het: 


,In terugkeer en rus lê julle heil, 
in stilwees en vertroue bestaan julle krag; 
maar julle wou nie.” (Jes. 30:15.) 


Joh. Dreyer 


REGSTELLING 


Op bladsy 5 van die Augustus-uitgawe van Die Her- 
vormer het daar 'n fout ingesluip en dit word reggestel. Die 
tweede kolom laaste paragraaf moet lees: 

Toe ons in twee, destyds nog aangrensende gemeentes 
naamlik Standerton en Bethal gewerk het, het dit gebeur dat 
ons sonder om van mekaar... ens.” 

OORDENKING KERKHERVORMING “Fm 


WAARLIK VRY WEES 


Lees: Johannes 8:31-47 

Teks: Johannes 8:36 
,As die Seun julle dan vryge- 
maak het, sal julle waarlik vry 
wees.” 


Daar bestaan seker nie 'n woord wat 
mense in die verlede meer besiel het 
tot optrede as die woord ,,vryheid” 
nie. Jong mense, jong nasies, nuwe 
bewegings word eintlik deur hierdie 
woord ,,vryheid” betower. Ons ken dit 
baie goed. Van die noorde van Afrika 
tot aan die suidpunt weerklink daar 
nou-al vir dekades lank, net een woord: 
Uhuru! Vryheid! Libertyl Die ganse 
mensdom se geskiedenis dreun van 
oorlogsrumoer en gerugte van oorloë, 
net omdat dit gaan om die woord 
,vryheid”. In hierdie woord kom die 
uitdrukkings en ideale van 'n massa 
mense bymekaar — dit word tot 'n 
formule wat soos 'n verdowingsmiddel 
onder 'n volk of 'n groep mense werk. 





DS. N. C. J. BRAYSHAW 





Maar tegelyk met hierdie erkenning, 
moet ons ook erken dat die werklike 
inhoud van die woord selde reg begryp 
word. Dit merk ons al dadelik op as 
die vraag aan hierdie sogenaamde vry- 
heidstrewers kom waarvan wil hulle 
vry wees, en wat wil hulle doen sodra 
hulle vry is. Daarom het baie gebeur- 
tenisse in die verlede ookal aan ons 
getoon dat daar na die verkryging van 
vryheid 'n staat van verwarring ont- 
staan het, omdat die verworwe vry- 
heid nie 'n bereiking van 'n ideaal was 
nie. 

In ons teks stel Jesus die waarlike 
vryheid teenoor die skynvryheid. Hy 
sê: ,As die Seun julle dan vrygemaak 
het, sal julle waarlik vry wees.” Hy sê 
dit om te waarsku daarteen dat 'n 
mens jou kan verbeel dat jy vry is, 
maar intussen is jy met duisende 
bande gebind, of dat 'n mens weg- 
skram van gebondenheid af wat in 
werklikheid volmaakte, waarlike vry- 
heid beteken. 

Tereg kan daar gesê word: ,,Vryheid 
is 'n heerlike woord, maar dit is ook 
'n gevaarlike woord.” Jesus praat hier 
immers ook van 'n gebondenheid as 
'n vryheid. Hy sê: ,,Wie in my Woord 
bly en waarlik my dissipels is, die 
waarheid sal hulle vrymaak.” Met an- 
dei woorde, die mens is in sy vryheid 
nooit 'n ongebonde wese nie, maar as 
Christen is hy gebonde aan die Woord 
van Jesus Christus en ook aan 'n 


roeping tot opregte, eerlike en getroue 
dissipelskap van Hom. 


Wanneer Jesus nou praat van vry- 
making, dan bedoel Hy ook die vry- 
making, die wegneem van die mens 
onder 'n mag uit. Dan bedoel Hy nie, 
Soos ons en ander volkere somtyds 
dink, die vrymaking as die afgooi van 
die verdrukkende bande van 'n ander 
volk nie, inteendeel, Hy bedoel die 
vrymaking van die mens van die mag 
van die sonde. Immers, die mag van 
die sonde is 'n smadeloser, redeloser 
en onverdraagliker tirannie as wat die 
mag van 'n ander volk ooit kan wees. 
Die mag van die sonde gryp baie ver- 
der en verwoes ook baie meer in die 
mens as wat enige aardse heerser ooit 
kan doen. Die sonde eis volslae onder- 
werping en volslae oorgawe, die sonde 
neem alle selfstandigheid en vryheid 
weg, die sonde vernietig die mens in 
sy hele wese. Daarteenoor, die aardse 
onderdrukker kan alleen die liggaam 
van die mens vernietig. Én wie die 
sonde doen, is 'n slaaf van die sonde, 
al sou hy wat die sonde doen meen 
dat hy vry is om te doen wat hy wil. 
Al lyk dit of hy vry is, is hy tog met 
sy liggaam en siel gebonde aan die 
sonde. Maar, en dit is die vertroosten- 
de, as die Seun van God die mens 
vrygemaak het, dan is die mens waar- 
lik vry en dan ontvang hy permanente 
inwoning in die huis van die vryge- 
maaktes. Teenoor hierdie Vrymaker, 
Jesus Christus is daar niks en nie- 
mand vergelykbaar nie, al is jy ook 
bereid om jou ganse besit daarvoor te 
betaal. Christus is die vrymakende, 
sonder dat Hy betaling daarvoor vra. 
Alleen maar staan daar geskryf: ,AsS 
julle in my Woord bly, is julle waarlik 
my dissipels.” Die vryheid wat deur 
Jesus Christus gebring en uitgedeel 
word, is dan ook nie 'n ongebonde 
vryheid nie, maar deur die gawe van 
die vryheid van die sonde lê Hy ter- 
selfdertyd die band van die gebonden- 
heid aan Hom. Christenskap sluit dus 
in gebondenheid, nie aan menslike of 
wêreldse magte nie, maar gebonden- 
heid aan die heiligheid van God. In 
hierdie gebondenheid lê die nuwe, op- 
regte, waarlike vryheid. Vryheid opsig- 
self sonder enige band wat bind, 
bestaan nie. 


Die oorgawe van Jesus Christus aan 
die kruis van Golgotha, is die daad 
van vrymaking van die mens deur die 
Seun. Daar het Hy Hom laat bind sddat 
ons ontbind, vry kan wees. Maar tog, 
Hy maak ons vry, deur ons te bind, 
nie aan wêreldse magte nie, maar aan 

Homself. Hy maak ons selfstandig deur 
ons aan Hom te onderwerp, Hy maak 
ons onafhanklik van die sonde deur 
ons afhanklik van Hom te maak. Dit 
beteken dat Christus die Seun ons 
vry” maak. Want dit is die bestem- 
ming van die mens dat hy vry sal wees 
binne die grense van die Goddelike 
gesag van die Skepper. Die sondeval 
was 'n gryp van die mens na 'n denk- 
beeldige vryheid, maar helaas ook 'n 
prysgawe van die ware vryheid. Die 
kruisdood van Jesus was 'n gryp van. 
God na die mens in sy verlorenheid en, 
sy gebondenheid aan die sonde om 
hom te verlos en vry te maak. 

Wanneer die Protestantse Kerk in, 
hierdie tyd die Hervormingsfees vier, 
dan word daar teruggedink aan die 
gebeure wat begin het op 31 Oktober 
1517. So weet ons dat die stryd van 
'n Maarten Luther, van 'n Johannes 
Calvyn en andere in daardie tyd 'n 
stryd was oor die vraag: Hoe kan ek 
'n genadige God vind? Die vraag was 
dus: Hoe kan ek uit die bande van die 
sonde ontkom? Hoe kan ek waarlik vry 
word? Op hierdie vraag het die Room- 
se Kerk vele antwoorde gehad: die 
bieg, die aflaatstelsel, die leer van die 
verdienstelikheid van die goeie werke 
ens. Maar dit het nooit bevredig nie. 
Die werklikheid van die gebondenheid 
aan die magte van die Satan is nog 
altyd ervaar — die ware vryheid het 
nog altyd uitgebly. Ja, die vryheid het 
uitgebly, omdat Jesus Christus binne- 
in hierdie Roomse leerstukke as Vry- 
maker verdring is deur die leerstukke 
Oor pous, priester, kerk, ens. Eers as 
'n Maarten Luther ontdek dat die red- 
ding van die mens in die genadedaad 
van God in Christus Jesus lê, dan sal 
ook hy kan bely: ,As die Seun julle 
dan vrygemaak het, sal julle waarlik 
vry wees.” 

Van hierdie wondervolle ontdekking 
is ons die erfgename. 'n Vryheid is 
ontdek deur gebind te raak aan die 
Seun van God. Dit eis van ons dat 
ons wat hierdie heuglike tyding van 
ons vrymaking in Christus Jesus aan- 
hoor, sal vasstaan in hierdie vryheid 
waarmee Christus ons vrygemaak het. 
Dit is die waarheid wat deur die Kerk- 
hervorming herwin is, dit is die waar- 
heid wat vir ons die grond vir ons hoop 
en die fondament van ons toekoms 
moet wees. 

Die Hervorming van 'n paar eeue 
gelede, is nie net 'n godsdienstige en 
'n kerklike aangeleentheid nie. Dit het 
nie net 'n omwenteling in die kerk te- 

BIDDAG VIR DIE GESAAIDES 


EE KSAL SEEN 


Lees: Haggai 2 

Teks: Haagai 2:18 
Merk tog op, van hierdie dag af 
terug, van die vier en twintigste 
dag van die negende maand, 
naamlik van die dag af toe hulle 
die fondament van die tempel 
van die Here gelê het merk 
op: ...Van hierdie dag af sal 
Ek seën. 


Wanneer ons hoor van die ,,Biddag 
vir die Gesaaides”, is ons gedagtes 
tcegespits op dié dinge wat ons aardse 
bestaan so intiem raak. Onwillekeurig 
dink ons gewoonlik op hierdie dag aan 
die gesaaides op die landerye. Sondag 
12 Oktober 1975 is bepaal as 'n biddag 
vir die gesaaides. Ootmoedig sal ons 
voor die Here staan in aanbidding om 
te pleit om sy seëninge, want alles (ons 
voortbestaan) hang daarvan af of die 
Here sy seënende woord oor ons sal 
uitspreek. Ja, oor ons almal, en nie 
net oor die boere nie, want dit is nie 
net die boere wat saai op die lande en 
oes op die velde nie. Elkeen van ons 
saai en oes in ons lewens, maar die 
velde van ons geestelike lewe staan 
so dikwels verdroog en kaal sonder 
vrug ter verheerliking van God.. En 
dit, omdat ons nie die verband tussen 
ons aardse lewe en ons geestelike 
lewe raaksien nie. Die verband tussen 
akkerbou (ons aardse lewe) en tem- 
pelbou (ons geestelike lewe) word 
misgekyk en daarom sal dit goed wees 
om op hierdie bepaalde biddag te gaan 
kyk wat die profeet Haggai vir ons in 
hierdie verband te sê het, want deur 
die profeet hoor ons: ,,So sê die Here.” 

In die eerste hoofstuk van sy boek 
vestig die profeet reeds die aandag 
op die verband tussen akkerbou en 
tempelbou. Die volk het gesê: Ons 
bou nie die tempel van God nie, om- 
dat ons, arm is. Maar God het gesê: 
Julle is arm, omdat julle my tempel nie 
bou nie; julle akkerbou misluk, omdat 
die tempelbou nie vlot nie. 

Toe het daar 'n pragtige verandering 
ingetree. Die volk het die verband tus- 
sen die een en die ander raakgesien. 
Hulle het bewus geword van die vloek 
wat die Here oor die landbou gebring 
het, en nou sê hulle nie meer dat die 
Here onredelik is nie, maar hulle sê: 
Dit is ons eie skuld, dit is ons wat so 
sleg is. 

Hierna het hulle aan die werk ge- 
Spring. Die 'lied van die arbeid het 
weer weerklink by die aandra van hout 
en klip vir die herbou van die tempel, 
en die dreigende stemtoon van die 
profeet kon verander. Na die klaaglied 


volg 'n jubelsang. Die vloek word op- 
gehef en Haggai gee aan die volk die 
versekering dat dit van dié dag af aan 
— naamlik toe die tempelbou hervat 
is — anders en beter sal gaan. Die 
Here gebied nou sy seën oor die velde. 
Die periode van donkere vervloeking 
word afgesluit want die Here sê: Van 
hierdie dag af sal Ek seën. 





DS. P. P. JOOSTE 





Om die teenstelling tussen seën en 
vloek, lig en duisternis, hede en ver- 
lede duidelik uit te druk, aee Hagaai 
'n breë relaas van hoe dinge was. 
Julle weet tog hoe dit was”, wil hy 
sê. Dit het sleg gegaan. lemand het 
gekom by 'n koringmied van 20 maat, 
en daar was maar 10; hy het gekom 
by die parskuip om 30 emmers te 
skep en daar was maar net 20. 

Ek het julle swaar getref met brand- 
koring en heuninadou en hael, al die 
werk van julle hande... Is daar nog 
saad in die skuur? Ja, selfs die win- 
aerstok en die vyeboom en die gra- 
naatboom en die olyfboom het niks 
opaelewer nie.” 

Alles was dus rampspoedig. Die 
vervloeking was oral. ,,Onthou julle dit 
nog?” 

En nou is dit geensins leedverma- 
kerig dat Haagai hierdie dinge ophaal 
nie, want hy het self onder hierdie ver- 
vloekina deurgeloop. Maar daar was 
'n goeie rede waarom hy al die seer- 
plekke uit die verlede weer oopkrap. 

In die eerste plek moes die Jode 
die aroot les leer, wat ons ook ge- 
durig moet besef, en dit is dat die 
Here alles in sy raadsplan beskik, ook 
sy seëninge. 

Op die vier en twintigste van die 
negende maand Iê die landerye in af- 
wagting: Die saad was uitgestrooi. 
Wat sal hierdie saad oplewer? Som- 
mige kyk na die barometer, ander 
luister na die weerberigte: 'n derde 
let op die kwaliteit van die saad en 'n 
vierde kyk na die bemesting. ,Alles 
goed en wel”, sê Haggai, ,maar met 
al hierdie dinae in ag geneem, kan dit 
nog op 'n mislukking uitloop”. Alles 
hang daarvan af of die Here sy seënen- 
de woord daaroor sal uitspreek. Die 
boer, wat alles van landbou af weet, 
maar nog nie geleer het om in aanbid- 
ding te kniel nie, is geen goeie boer 
nie. Sy landboukunde kan God nie ver- 
vang nie. Wie is immers afhankliker as 
hy? Hy moet werk, en hard werk ook, 
maar daarby moet hy kan bid: ,,0, 
God, seën die arbeid van my hande.” 


Want dit is alles tevergeefs as ons 
maar net vroeg opstaan, laat opbly en 
brood van smarte eet as ons die Here 
nie bid om sy ryke seëninge nie. En so 
is dit op elke gebied van die lewe. 

Die tweede wat die profeet sy volk 
wil leer is dit: Hulle moet op die Here 
vertrou, want God bly getrou: In die 
uitvoering van sy dreigemente, maar 
ook van sy beloftes. 

Dat God se dreigemente nie maar 
net praatjies is nie, het die volk uit 
ervaring geleer, want alles wat die pro- 
fete van die Here voorspel het, het 
bewaarheid geword. 

Maar nou sal dit blyk dat God se 
beloftes net so betroubaar is. 

Sommige mense dink dat God altyd 
maar net straf, maar talm wanneer daar 
beloftes is wat betaal moet word. Dit 
is 'n goddelose gedagte. Die Here is 
nooit haastig om te straf nie, maar 
haastig om te help en te vergeef. Die 
Here gee baie maal voordat ons nog 
gevra het, want Hy sê: ,,Voordat hulle 
roep, sal Ek antwoord.” 

Dit wil die profeet nou maar net 
weer beklemtoon. 

Hy herhaal dit dikwels dat hulle 
veral moet let op die datum. Al is 'n 
duisend jaar vir die Here soos die dag 
van gister, Hy bepaal die eeue en die 
dae, die minute en sekondes. Daarom 
moet die volk ook let op die vier en 
twintigste dag van die negende maand 
want: ,Van hierdie dag af sal Ek seën.” 
Van nou af sal die groot ommekeer 
kom. Die vloek sal verander in seën 
want: Die tempelbou is hervat... 
Daarom sal die akkerbou ook weer 
slaag. Daarop kan hulle vas vertrou, 
want die Here bly getrou van geslag 
tot geslag... ,Vestig julle aandag op 
die tyd van die hede — die vier en 
twintigste van die negende maand — 
van hierdie dag af sal Ek seën.” 

Dit lê geheel en al in die aard van 
die Ou Testamentiese bedeling dat die 
seën van die Here ook in die tasbare 
dinge openbaar word. Dit gaan met die 
man wat die Here vrees in stoflike op- 
sig goed. Wie die wet van die Here 
oordink, sal alles voorspoedig uitvoer. 
Die Godvrugtiges sal hulle kindskinders 
sien. 

Vandaar dan ook hierdie verband 
tussen tempelbou en akkerbou. Die 
ywer vir God se huis sou sigbare re- 
Sultate oplewer vir die skure en die 
akkerbou. 

Maar nou kan ons dit nie direk op 
ons tyd van toepassing maak nie. Daar 
is wel mense wat 'n soort ruilhandel 
met God wil dryf. N& 'n ekstra offer 

SAL EK SEEN 


] Van vorige bladsy 
aan die Heer, reken hulle daarop dat 
hulle voorgenome planne nou dood- 
eenvoudig net moét slaag, maar so 
eenvoudig is dit nie. 

Dikwels is daar tussen kerkbou en 
akkerbou geen verband nie. 

Dit gebeur dikwels dat getroue lid- 
mate van die kerk wat altyd bereid .s 
om vir die koninkryk van God te offer, 
die wind gedurig van voor kry. Die 
een terugslag na die ander tref hulle. 

Dit kan ook andersom. 

Daar is diegene wat niks oor het vir 
die Here nie. Hulle besef nie dat hulle 
in werklikheid ,,rentmeesters” is wat 
self niks besit nie, maar alles slegs in 
bruikleen het om dit maar net te be- 
heer. Eintlik kan ons niks aan die Here 
gee nie, want alles is afkomstig van 
Hom. Ons kan dus niks afsonder vir 
die Here nie: Ons kan hoogstens iets 
van ons besittings afsonder vir eie 
gebruik, want alles behoort aan die 
Here. 

Hoe dit ookal sy, daar is diegene wat 
daar niks van begryp nie, maar met 
wie dit op die oog af uitstekend gaan. 
Hulle slaag met alles wat hulle aan- 
pak; hulle kan hulle skure afbreek en 
groter bou, om al hulle opbrengste 
daarin te berg en te sê: ,,My siel, leef 
Op jou rente.” 

Maar hoe moet ons dan hierdie 
woord van seën en vervloeking ver- 
staan? 

Het Haggai in hierdie geval vir ons 
niks te sê nie? 

Kan ons nou maar afsluit deur te sê: 


Vroeër was dit so, maar in ons tyd 
nie meer nie?” 

Nee, tog niel! 

Dit mag wel waar wees dat seën 
nie in die stoflike dinge sigbaar word 
vir hulle wat gewillig meewerk aan 
die huis van die Here nie. Die seëninge 
is wel in hulle lewens aanwesig, al 
kan hulle dit nie definieer nie. Dit mag 
ook waar wees dat die vloek van God 
nie sigbaar word in die ruinering van 
diegene wat maar rustig aangaan om 
Christus en sy Kerk op die agtergrond 
te skuif nie. Hulle mag wel sukses hê 
in die wêreld daar buite, maar daardie 
sukses is juis hulle vervloeking, omdat 
hulle dink dat hulleself, en nie God nie, 
verantwoordelik is vir hulle sukses. 
Die heerlike blydskap en die geweldige 
rykdom wat 'n weduwee kan besit 
wat haar laaste oortjie in die skatkis 
aegooi het... Daardie rykdom besit 
hulle nooit, want geld het vir hulle 
alles geword, ook hulle verderf. 


So is die Woord van die Here van 
toepassing ook op ons tyd. Ook daar- 
in, dat die Here vandag nog net so 
sekuur is in die uitvoering van sy be- 
loftes. 


Dit is waar, datums word nie vir ons 
genoem nie. Ons kan nie vasstel en sê 
dat die belofte van die Here op die 
soveelste van die soveelste maand in 
vervulling sal gaan nie. Maar in God 
se raadsplan staan alles vas. God faal 
nooit. ,Ek sal nooit herroep wat Ek 
eenmaal gespreek het nie.” 

Is dit nie vandag nie, dan mêre of 
oormêre; maar dit kom, seker en ge- 
wis: Die belofte sowel as die drei- 
gement. 

God bly getrou: Hy wat selfs geen 
hear van ons hoof laat val sonder dat 
sy wil daarby is nie. Die trou van die 
Here is dus een van die ,,eienskappe” 
van die Here. Wie 'n kind van die Here 
is, moet ook hierdie eienskap vertoon. 
Hy sal as kind van die Here nie slim- 
mer of wyser as die Here wil wees nie, 
maar hy sal hom nederig en in oot- 
moed aan sy hemelse Vader onder- 
werp. 

Elke Christen is 'n nuwe mens, 'n 
getroue mens, wat met geen enkele 
saak slordig omgaan nie; veral nie met 
die dinge van die koninkryk van God 
nie en daarom weet elke gelowige ook 
om voortdurend te bid vir die bevorde- 
ring van die geestelike lewe (tempel- 
bou) en daarna eers vir die bevorde- 
ring van die aardse dinge (akkerbou). 
Die Christengelowige koop die tyd uit 
want die dae het boos geword. Die 
Christengelowige buig voortdurend 
voor God en weet om te bid: ,,Leer 
ons om ons dae so te tel, dat ons 'n 
wyse hart mag bekom.” 

Amen. 


WAARLIK VRY WEES 

weeggebring nie, maar wel 'n omwen- 
teling in die hele lewe van die hele 
mens. F 

Dit het die mens gedryf daartoe om 
te leef van die geloof; om op te hou 
soek na allerlei ander verlossings- 
moontlikheidjies van goeie werke ens. 
Dit wil dat die mens sy oog sal vas- 
nael op die kruis van Golgotha en dit 
wat daar gebeur het. 

Alleen hy wat leef van hierdie ge- 
nade in Christus Jesus, hierdie wonder 
van God se liefde, het deel aan die 
vryheid waarvan die inhoud en bete- 
kenis alle verstand te bowe gaan. Nie- 
mand anders en niks anders kan die 
verbroke verhouding tussen God en 
mens tot niet maak nie, as alleen maar 
Jesus Christus wat daarvoor met sy 
gebroke liggaam en gestorte bloed be- 
taal het. Hierdie wonder van God se 
genade en die aanvaarding daarvan 
deur die geloof is die grootste skat 
wat u en ek vandag het, en wat ons 
dankbaar kan gebruik. Dit is ook die 
gawe wat die kerk van die Hervorming 
het om uit te deel aan die mens in sy 
worsteling met die vraag: ,Hoe kan 
ek voor God bestaan? Hoe kan ek sy 
genade vind?” 

Alleen deur die geloof in die Jesus 
Christus wat ons vrygemaak het deur 
ons aan Hom te bind, het die toegang 
tor die genade moontlikheid, meer 
nog, werklikheid geword. 

Amen. 

GENÊVE 


STAD VAN 





Genêve, aan die voet van die Mont 
Blanc, is een van daardie Europese 
stede waar die toeris meer as teoris 
moet wees, méér as maar net 'n 
kyker, 'n toeskouer! Hier moet mens 
'n paar dae tot stilstand kom. Dis die 
stad waaroor die skaduwee van die 
groot Hervormer, Johannes Calvyn, 
steeds te sien is, waar die gees van 
die Reformasie nog nooit uitgewis kon 
word nie. 





DR. P. J. THEO KOEKEMOER 





Genêve, die hoofstad van die kanton 
(provinsie) Genêve, tel byna 200 000 
inwoners (1968: 171000). Dis hier 
waar die bekende rivier, die Rhêne, 
ontspring en die stad in twee verdeel. 
'n Stuk of agt bre sorg dat die ver- 
keer onverhinderd vloei. Die toeris 
doen goed om rustig van die een deel 
na die ander deel van die stad te stap 
— dan is daar meer te sien. Op 'n klein 
eilandjie wat van een van die brie 
bereikbaar is, staan die standbeeld van 


Monument van die kerkhervorming. 


die Franse wysgeer J. J. Rousseau, so 
bekend uit die dae van die Franse Re- 
wolusie. Ons weet dat hy en Calvyn 
se gedagtes nie kan inpas bymekaar 
nie — juis daarom geniet mens die 
feit dat die duiwe hulle so tuismaak op 
Rousseau se kop. 

Aan die linkeroewer is die ou stads- 
kern (Vieille Cité), aan die regteroewer 
die deel van Genêve bekend as St. 
Cervais. Vir die Afrikaner en vir enige 
mens wat nie Frans ken nie, gaan dit 
maar met stampe en stote omdat on- 

geveer tagtig present van die bevolking 
var hierdie stad (grensende aan 
Frankryk) Franssprekend is. In die 
winkels, waar dit wemel van toeriste 
wat toesak op 'n uittartende horlosie- 
verskeidenheid, kan mens egter orals 
selfs in Engels bedien word. 

Kom mens nou tot stilstand in jou 
hotelkamer en kan jy dit ook nie ,,be- 
Kostig” om die televisie af te skakel 
nie (want 'n toeris het gekom om te 
sien), lees jy maar so tussendeur uit 
'n boekie oor Genêve. 


Die kerk van Johannes Calvyn in Gêneve. 


CALVYN 

Blaai mens deur die annale van die 
stad van Calvyn, dan merk jy dat die 
oorblyfsels van paalhuise aan die 
oewers van die Meer van Genêve be- 
wys lewer dat hierdie streke reeds in 
pre-historiese tye bewoon is. Die ge- 
skiedenis leer dat Genava (Genêve, 
Duits Genf., Italiaans: Ginevra) sedert 
die Ade eeu n.C. 'n Romeinse provinsie 
was. In die 5de eeu n.C. vind ons hier 
'n Bourgondiese koning en 'n Rooms- 
Katolieke biskop. In 534 is die stad 
deur die Franke verower. Keiserlike 
grawe regeer sedert die negende eeu. 
Die stad self is deur 'n biskop regeer 
tot die begin van die 14de eeu. Nou 
word die biskop gedwing om afstand 
van sy mag te doen en swaai die her- 
toë van Savoye die septer. In 1526 
kom die inwoners van Genêve in op- 
stand teen Savoye en sluit 'n verdrag 
met ander Switserse stede, Bern en 
Freiburg. Toe die biskop in 1535 ver- 
dryf is en die Hervorming beslag begin 
Iê het op Genêve, het die politieke 
oorlog met Savoye verander in 'n 
godsdienstige stryd. Calvyn het in 
1536 in Genêve gekom en saam met 
sy geesgenoot en medekerkhervormer, 
Farel, gewerk aan die opstel van die 
,Geneefse Kerkorde”, waarin die hand- 
hawing van strenge tug onder die in- 
woners, aan die kerk opgedra is; 'n 
kerkorde wat eers in 1541 ingevoer is 
omdat Calvyn in 1538 die stad moes 
verlaat. 'n Mens kan die regering van 
Genêve, kragtens hierdie kerkorde, be- 
skryf as 'n streng puriteinse, demokra- 

DIE MUSEUM 
VAN DIÉ 
WOESTYN 


Die opskrif van hierdie artikel sal 
vir u waarskynlik vreemd voorkom. 
Museums vind mens gewoorlik 'in 
stede. In 'n woestyn sal jy beswaarlik 
vir 'n museum gaan soek. 

ME N oo N PERE 
DR. P. G. GEERTSEMA 
TR EN hi nurse he 

Tog is daar so 'n plek in die suide 
van Frankryk. 'n Mens moet die woord 
,woestyn” hier nie in sy gewone be- 
tekenis sien nie. In hierdie geval dui 
dit op die onherbergsame Cevennes- 
gebergte. Die roete wat ons daarheen 
gevolg het, is die moeilikste van die 
twee wat jy na dié museum kan neem. 
Die 30 km lange enkel teerpaadjies 
slinger deur diep valleie en oor hoë 
bergrante. Dit laat 'n mens dink aan 
ons Swartbergpas en omgewing. Na 
'n reis waartydens jy verskillende be- 
noude oomblikke deurmaak, kom jy 
uiteindelik by 'n gehuggie met die 
naam van Mialet. 

Hier staan 'n gebou (oorspronklik 
was dit 'n woonhuis) wat aan een van 
die vooraanstaande Hugenote-leiers 
beloort het en wat later as museum 
ingerig is. Die museum weerspieël die 
worstelstryd van die Hugenote in die 
algemeen en in die besonder van hulle 
wat in hierdie woeste bergland skui- 
ling gesoek het om hul godsdiens on- 
gehinderd te kan uitoefen. 


Voor ek u een en ander oor die 
museum self vertel, moet ons vir 'n 
oomblik in die Franse kerkgeskiedenis 
teruggaan. Dan sal die betekenis van 
hierdie museum duireliker word. 


In 1598 het koning Hendrik IV die 
Edik (proklamasie) van Nantes uitge- 
vaardig, waarby hy aan die Hugenote 
verskillende godsdienstige en maat- 
skaplike voorregte toegestaan het. Dit 
het die Protestantisme in Frankryk ten 
goede gekom en die kerk het orals 
tekens van bloei begin toon. 


Na die dood van Hendrik IV het die 
gunstige toestande vir die Hugenote 
begin versleg en baie voorregte is 
hulle gaandeweg ontneem. So kon 
hulle byvoorbeeld nie meer poste in 
die staatsdiens beklee nie; die proku- 
reurs en dokters onder hulle mog hulle 
beroep nie meer uitoefen nie en by 
baie mense is die ruwe ,,dragonders” 
(soldate) ingekwartier net omdat hulle 
Protestante was. So is hulle lewens op 
baie maniere versuur. Daar word dan 





Die Museum van die Woestyn te Mialet. Die woorde op die bord lui: Aan die 
martelaars van die woestyn, die Protestante van Frankryk en van die toevlugsoorde. 








'n Erediens in die oop lug. Die skildery van Leenhardt dra die titel: Die helde van 
die gewetensvryheid. 


ook bereken dat tussen die jare 1670 
en 1700 ongeveer 175000 Hugenote 
die land verlaat het om in ander Euro- 
pese lande vryheid van godsdiens te 
kan geniet. Dit is gedurende dié tyd- 
perk dat ongeveer 200 van hulle oor 
Nederland Kaap toe gekom het. 


Die herroeping van bogenoemde 
Edik van Nantes deur koning Lodewyk 
XIV in 1685 het egter die sinjaal tot 'n 
grootskaalse vervolging van die oer- 
blywende Hugenote gegee. In hierdie 
tyd het baie van hulle na die Ceven- 

nes-gebergte wat hulle ,,die woestyn” 
(le désert) genoem het gevlug. Hier 
het hulle 'n hegte geloofsgemeenskap 
gevorm. Terselfdertyd het hulle onder 
leiding van hulle aanvoerders Cavalier 
en Roland 'n leër op die been gebring 
wat hulle teen die aanvalle van die 
koning se soldate verdedig het. So het 
ongeveer 2 000 man 'n koninklike leër 
wat tienmaal so sterk was vir twee 
jaar lank op 'n afstand gehou. Die 
berge en klowe waartussen hulle ge- 

skuil het, het vir hulle in dié verband 
'n welkome beskerming gebied. Hierdie 
stryd, die sg. Camisards-opstand; het 
van 1702-1705 geduur. Uiteindelik 
moes die Hugenote die ongelyke stryd 
gewonne gee. Verskriklike vervolgings 
en martelinge het in die tyd plaasge- 


vind. 
LE 


As mens die museum binnekom, 
word jy getref deur die dik mure waar- 
uit dit bestaan. Tot vandag toe verkeer 
dit in 'n goeie toestand. Uit die same- 
stelling van die kompleks blyk duide- 
lik dat daar met verloop van tyd ver- 
skillende aanbouings moes plaasge- 
vind het. 

In elke vertrek is 'n aantal voorwerpe 
uitgestal wat die verlede weer laat 
herleef. So is daar in een van die eer- 
ste kamers wat besoek word 'n draag- 
bare preekstoel wat op kort kennis- 
gewing uitmekaar gehaal kon word as 
daar gevaar gedreig het. So 'n preek- 
stoel is dikwels gebruik wanneer die 
dienste in die veld gehou is. By so 'n 
geleentheid is brandwagte rondom op 
die rante uitgesit om te waarsku teen 
moontlike aanvalle van regeringstroepe. 
'n Skildery van so 'n godsdiensoefe- 
ning in die berge word hierby afgedruk. 

In 'n ander vertrek is tientalle sg. 
plakkate uitgestal. Hierdie plakkate of 
lasbriewe is op las van Lodewyk XIV 
uitgevaardig. Op sommige word alge- 
mene strafmaatreëls teen die Huge- 
note aangekondig, wat ingesluit het 
dat hulle voëlvry verklaar en hulle be- 
sittings deur die staat gekonfiskeer is. 
Ander is lasbriewe vir die inhegtenis- 
name van bepaalde predikante of ander 
leiers van die Hugenote-gemeenskap. 
Op baie van hulle se hoof is 'n belo- 
ning geplaas. 

In een van die vertrekke is 'n ge- 
heime skuilplek onder die vloer. As 'n 
persoon wat gesoek is, daar wegge- 
kruip het, is die ruimte met 'n luik 
toegemaak waarna 'n rakkie van 'n 
breekgoedkas daarop geplaas is sodat 
geen vreemdeling iets kon vermoed 
nie. 

Ook word daar in 'n volgende ver- 
trek 'n aantal groot Franse Bybels, 
SOOS ons ou Statebybel, uitgestal. 
Hulle is deur die Hugenote by ere- 
dienste en by huisgodsdiens gebruik. 

In die hoofsaal is hoog teen die 
mure die name van al die lande ge- 
skilder waarheen die Hugenote vanuit 
Frankryk ter wille van hulle geloof 
gevlug het. Onder dié name verskyn 
ook dié van die Kaap die Goeie Hoop. 

Besonder interessant is 'n model van 
'n agt meter lange roeispaan wat aan 
die dak vasgemaak is. Dié soort roei- 
Spane is op die galeie gebruik. Hierdie 
galeie was lang, oop skepe waarmee 
dikwels oorlog gevoer is. Op elkeen 
van sy ongeveer 30 roeibanke het ses 
galeislawe gesit wat saam so 'n roei- 


Span moes voortbeweeg. Opsigters het 
die sweep nie gespaar nie. Baie van 
die Hugenote-predikante wat gevang 
is, is na die galeie gestuur. Dit het vir 
hulle 'n gewisse dood beteken. 


Teen die mure van een vertrek is 
twee afsonderlike lyste van die pre- 
dikante wat hulle lewe vir hul geloofs- 
oortuiging gegee het: die een lys bevat 
die name van hulle wat vermoor, ge- 
martel of na die brandstapel gestuur is 
terwyl op die ander lys die name ver- 
skyn van hulle wie se lewe op die 
galeie geëindig het. In baie vertrekke 
is groot skilderye te sien wat tonele 
uit dié veelbewoë tyd uitbeeld. 


As mens dié museum verlaat is jy 
diep onder die indruk van die geloofs- 
moed en vasberadenheid van hierdie 
Hugenote wat eerder hulle lewe gegee 
het as om hulle Protestantse geloof 
te verloën. 


Ten slotte noem ek nog die einde 
van die fanatieke koning Lodewyk XIV, 
wat regstreeks vir hierdie gruweldade 
verantwoordelik was. Na die uitbreek 
van die Franse Rewolusie (1795) is, 
sy vrou Marie Antoinette en baie 
Franse van adellike afkoms se lewens 
onder die gillotine beëindig. Sê het 
God die lewe van hierdie tiran afge- 
sny. Dit pas ons nie om daaroor 'n 
oordeel uit te spreek nie; dit moet ons 
aan God oorlaat. 

Ons eer die nagedagtenis van soveel 
Hugenote, mans, vroue en kinders, wat 
ondanks die wreedste vervolging 
standvastig gebly het in hulle geloof. 
Deur die genade van God was hulle 
daartoe in staat. 

Laat ons, wat in rus en vrede lewe, 
die volste gebruik maak van die ge- 
leenthede wat God ons gee om Hom 
deur ons woorde en dade te verheerlik. 





I 
GENEVE STAD VAN CALVYN 

tiese teokrasie. Gedurende die 16de en 
17de eeue gaan daar vanuit die Univer- 
siteit van Genêve, as 'n akademie in 
1559 deur Calvyn gestig, groot en be- 
langrike invloed uit, veral op kulturele 
en godsdienstige terreine. Die gees 
van die kerkhervorming het gekom om 
nie weer uitgedoof te word nie. Selfs 
nie eers deur die Wêreld Raad van 
Kerke wat ook sy hoofkantore hier 
het nie! 

Sedert die tweede helfte van die 
19de eeu kry Genêve groot betekenis 
as internasionale sentrum. Verskillende 
konvensies is hier gehou. Daar is bv. 
die internasionale konvensie met be- 
trekking tot die versorging van ge- 
wonde soldate in oorlogstyd, wat op 
22-8-1864 hier gehou is. Die hoofsetel 
var die Internasionale Rooikruis vind 
ons hier. In 1932 is hier 'n konferensie 
oor ontwapening gehou. Die sg. ,,Pro- 
tokol van Genêve”, 'n stuk wat in 1924 
deur die ou Volkebond opgestel is, het 
hier die lig gesien. Laasgenoemde stuk 
wou deur 'n stelsel van internasionale 
regspraak die algemene vrede en veilig- 
heid probeer verseker en die wapen- 
wedloop aan bande 1ê. Die toppunt van 
menslike idealisme, wat op een of 
ander tyd altyd in duie stort, is hierin 
Oop papier gestel, naamlik dat politieke 
geskille tussen volkere, wat nie in 
aanmerking kan kom om deur die be- 
trokke partye aan versoeningskommis- 
sies of die wêreldhof voorgelê te word 
nie, onafhanklik van die wil van hierdie 
botsende partye aan spesiale arbitrasie 
onderwerp moes word. 


Hierdie partye sou dus nie die reg 
hê om oorlog te maak voordat die 


arbiters uitspraak gegee het nie. Die 
enigste uitsondering sou wees dat 
selfverdediging in die geval van 'n aan- 
valsoorlog toegelaat sou word. Geen 
wonder dat slegs 'n paar lande hierdie 
,verdrag” onderteken het nie en dat 
dit nooit enige krag gehad het nie. 
Meer indrukwekkend as die krag van 
die Volkebond is sy geboue wat van- 
dac nog staan, die ,,Palais des Na- 
tions'.” 


Vanaf die balkon van ons hotelka- 
mer rus ons oë op die helderblou 
waters van die Meer van (Geneve 
(Frans: Lac Léman), en die rigting van 
Clarens, daar anderkant die berge, daar 
waar ons ou gryse staatspresident, 
Paul Kruger, in die vreemde sy oë 
moes sluit. Daarheen moet ons nog 
gaan om die bossie blomme van die 
S.A.V.F., elke oggend vars gepluk, in 
die blompot voor sy sterfbed te sien ... 
en dan verder aan te stryk. Die sterk- 
ste spuitfontein ter wêreld, (indien ons 
die gids kan glo) laat klim 'n water- 
boog 'n paar honderd meter die hoogte 
in, om daar waar water weer water 
raak, uit te kring tot hier waar die 
Bleshoenders swem. Snaaks tog dat 
selfs 'n Bleshoendertjie jou innig laat 
verlang na die dam waarlangs jy 
grootgeword het, daar in jou eie Suid- 


Afrika. 
FI 





Daar is alleen 'n toekoms vir `ons 
kultuur as ons terugkeer na die Bron, 
dit is die Bybelse boodskap. Anders 
gaan ons kultuur net soos so baie ander 
voor hom te gronde. 


Ds. G. H. J. Gijmink 


Die Hervormer, Oktober 1975, bladsy 9 


VERBANDE 


1.1. DRIE TEMAS MET AGTERGROND 
(vervolg) 


Ons moet probeer om nie vergeefs 
moeite te doen of dwaalligte te volg 
nie. 

Dr. B. Spoelstra het in sy aange- 
haalde werk baie gegewens versamel 
en krities verwerk wat bruikbaar is 
vir die onderhawige uiteensetting. Hy 
gee 'n verduideliking van wie en wat 
die ,,Doppers” 'in maatskaplike sin 
was, en in die kerklike sfeer geword 
het. Ook dra hy daartoe by om hulle 
kerklike voorkeur, keuse en afskeiding 
— saam met moontlike implikasies vir 
die onderwys — in terme van hulle 
geestesgesteldheid of groepsmentaliteit 
— te vertolk. Spoelstra het geoordeel: 
die era wat op 1850 gevolg het, vorm 
inderdaad 'n merkwaardige skeidings- 
datum in die Suid-Afrikaanse volks- en 
kerkgeskiedenis. (Geskiedenis verwys 
in dié redeverband nie net na wat ge- 
beur het en verby is nie, maar na die 
lewende verlede met sy voortgesette 
irvloed tot vandag toe — die ewige 
gister soos Gustav Preller, my eenmaal 
in 1926 geskrywe het. Daarom moet 
ons baie noukeurige aandag gee aan 
die invloede uit daardie tydsgewrig. 

Ons bly nog aan die gang om 'n 
onbevange teologiese diagnose of pei- 
ling van kerklike onderwysbeleidsver- 
skille te probeer vind. Indien ons nie 
sodanige medeoorsake vir die verskei- 
denheid vind nie, bly ons steek in die 
sfeer van blote onderwyskundige en 
sosiologiese verklaringspogings, wat 
wel interessant is, maar nie spesifiek 
op die kerk-teologiese sakelys hoort 
nie. 

Met instemming was verneem van 
A. N. Pelzer se benadering dat 'n stel- 
sel van onderwysadministrasie met 
inbegrip van beheerpatroon, die belig- 
gaming is van ,beheersende prinsipes 
wat daaragter |ê', en wel van groot 
riglyne van lewensopvatlike aard. Vir 
ons besinning word dit gesoek in die 
Bybelsgodsdienstige lewensoortuigings 
— Sover moontlik. 

In Maart 1967, nadat die hoofwet 
op die Nasionale Onderwysbeleid in 
die parlement deur die minister — 
senator J. de Klerk — ingedien was, 
het die Nasionale of Algemene Sinode 
van die Gereformeerde Kerk, sy tradi- 
sionele voorkeurbeleid vir 'n groep- 
skoolstelsel herbevestig. Van Gerefor- 
meerdes se kant is dienaangaande toe 
ook geskrywe wat hierop volg. ,Waar- 
voor pleit die C.N.O. belyers dan? Vir 
'n skoolstelsel waarin, in 'n nasionaal- 
kulturele en godsdienstige heterogene 
(— ongelykgeaarde CR) staat en same- 
lewing, dit vir elke groep moontlik sal 

wees om 'n skool te hê waarin hulle 
kinders opgevoed sal word ooreen- 
komstig hulle godsdienstige belydenis 
en nasionale waardes. Vir 'n Afrikaner- 
Calvinis beteken dit die volle geleent- 
heid om met ander ouers van dieselfde 
oortuiging 'n skool te kan hê, wat in 
alle opsigte Afrikaans-Gereformeerd 
is” Die siening is stellig en uitdruklik 
genoeg. 'n Eie skoolorde wat in alle 
opsigte Afrikaans-Gereformeerd (of 
Calvinisties CR) is, wat uitgaan van 
en in hoofsaak beheer word deur die 
belyers van 'n bepaalde tipe Christelike 
nasionale onderwysstelsel — die 
groepskoolstelsel — word vir gelyk- 
gesinde ouergroepe bepleit. Daardie 
icee het sy geskiedkundige wortel in 
die skoolonderwysopvatting en praktyk 
van die Gereformeerde kerkgrondvester 
Dirk Postma, sy medestanders en 
geestelike erfgename. 


PROF. C. H. RAUTENBACH 


In kerklik Gereformeerde kringe 
word gereeld getuig van die Gerefor- 
meerde of ook Calvinistiese ,begin- 
sel(s)' in die onderwys. En daarby is 
ewe gereeld sprake van geloofsoor- 
tuigings wat in die verlangde skooltipe 
insluitende skoolbeheerstelsel, belig- 
gaming moet vind. Dit is 'n tradisio- 
nele tussenkerklike verskilpunt onder 
die Afrikaanse kerke, met 'n gemeen- 
skaplike front in nasionale noodtoe- 
stande. 

In die reël word verwag, waar sprake 
is van ,beginsel', selfs van ,belydenis' 
en ,belyers' van 'n bevoorkeurde stel- 
sel, dit riglyne van algemene en duur- 
same trefomvang en toepassing aan- 
dui. Daarom is met 'n mate van verras- 
sing kennis geneem van 'n ander, op 
die oog teenoorgestelde beleidsiening 
en toepassing van die Algemene Sinode 
van die Gereformeerde Kerk. Dit ver- 
wys na die Bantoe-onderwyswetge- 
wing, deur die parlement in 1953 aan- 
geneem. By die geleentheid het dr. H. 
F. Verwoerd — toe die verantwoorde- 
like minister — tydens sy groot be- 
leidstoespraak in die senaat gesê: die 
onderwys van die Bantoe moet 'n al- 
gemene Christelike karakter hê. Ewen- 
wel die Algemene Sinode van die Ge- 
reformeerde Kerk het kort voor en kort 
na gemelde Bantoe-onderwyswetge- 
wing van 1953, soos hierna volg be- 
sluit: 

,Die Christelike karakter van Bantoe- 
skole 1955: Die Sinode doen 'n erns- 
tige beroep op alle kerkrade om, waar 
die nuwe stelsel van naturelle-onder- 
wys in werking kom, toe te sien dat 
die nodige Calvinistiese Gereformeerde 

godsdiensonderrig op die staatskole 
gegee word. Aan die sendingdeputate 
word opgedra om alles binne hulle 
vermoë te doen om in samewerking 
met die regering die Christelike karak- 
ter van die regeringskole te handhaaf 
en uit te bou. 

Regeringskole deur kerk aanvaar 
1952: Die bevindings van die kerklike 
kongres van die gefedereerde Neder- 
duitse Gereformeerde Kerk is aanvaar 
— ,die kongres beveel aan dat aange- 
sien die koste van naturelle-onderwys 
reeds byna uitsluitlik deur die staat 
gedra word die staat nou ook die be- 
ginsel van volle staatsverantwoorde- 
likheid daarvoor sal aanvaar. Die kon- 
gres beveel derhalwe aan dat aange- 
sien (a) dit die uitgesproke wens van 
dit groot meerderheid van die naturelle 
bevolking is, (b) versoening van lands- 
beleid: en onderwysbeleid langs geen 
ander weg moontlik is nie, (c) dit ten 
opsigte van lopende finansiële verplig- 
ticgs geen merkbare verandering sal 
meebring nie, die hoogedele regering 
versoek word om die beheer van na- 
turelle-onderwys van die onderskeie 
kerkliggame waaronder dit tot hiertoe 
is, oor te neem. Die kongres beveel 
verder aan dat die oorskakeling van 
cie ondersteunde stelsel na die stelsel 
van Regeringskole op onopsigtige wyse 
en met so min ontwrigting as moontlik 
sa! geskied op voorwaarde dat daar 
geen enkele kategorie van skool vry- 
stelling van oorgawe toegestaan sal 
word nie. 


DIE SINODE (GEREF.) VEREENSEL- 

WIG HOM HIERMEE MET DIE UIT- 

DRUKLIKE VOORWAARDE DAT DIE 

C N O KARAKTER VAN DIE NATU- 

RELLE-ONDERWYS BEHOU WORD. 
(1955) 

Die Christelike Nasionale karakter 
herbeklemtoon, 1955 — Die Christelike 
Nasionale karakter van die naturelle- 
onderwys moet behou word. Tot sover 
die amptelike besluite van die Gere- 
formeerde kerk oor daardie onderwys- 
aangeleenthede. 

Vir ons betragting van sake is dit 
die moeite werd om rekening te hou 
met die algemene strekking van 1953 
se Bantoe-onderwyswetgewing en die 
stelsel met grondslae en beheer, wat 
deur daardie wetgewing verorden en 
bewerkstellig is. Dit was die eerste 
Suid-Afrikaanse voorsiening vir 'n om- 
vattende of landswye skoolonderwys- 
stelsel en administrasie, bewus gerig 
op aangepaste gemeenskapsdiens vir 
Bantoe-volksgemeenskappe in die 
Suid-Afrika van die tuislande, sê maar 
vaderlande. Maar daarin was ook 'n 

paar gerieflike kapstokke voorsien vir 
die ontwerp van 'n skoolonderwysstel- 
sel en beleid vir Blankes deur die 
eerste Nasionale Onderwysraad vanaf 
begin 1963. Maar net so belangrik vir 
die Onderwysraad se besinning was 
die standpuntstelling van die drie Afri- 
kaanse susterkerke oor die nuwe struk- 
tuur maar veral beheer van Bantoe- 
onderwys. Vir die peiling van die kerk- 
like klimaat met oog op Onderwysraad 
se primêre taak met sy konsep van 
1965 wat die kern was van 1967 se 
wetgewing was daardie reaksies baie 
beduidend. Met die tussenkerklike be- 
raad na 1953 en voor 1963 was al gesê: 
Bantoe-onderwys het reeds gekry wat 
nog by die Blanke ontbreek — 'n na- 
sionale onderwysstelsel. 

Die interessantste was die aange- 
haalde besluite van die Gereformeerde 
Sinodes van 1952 en 1955, terwyl 
daardie beleidbepalende orgaan amp- 
telik steeds vir die dusgenoemde vrye 
groepskole geywer het, wat in 1967 
woEr eens as verklaarde beleid be- 
vestig is. Maar in die desbetreffende 
besluite van 1952 en 1955 is die dui- 
delike implikasie: DIT IS MOONTLIK 
DAT NA OORNAME DEUR DIE RE- 
GERING VAN ALLE BANTOESKOLE, 
VOORHEEN ONDER BEHEER VAN 
KERKLIGGAME, DIE CHRISTELIKE 
(EN NASIONALE) KARAKTER VAN 
DIE ONDERWYS BEHOU EN UITGE- 
BOU KAN WORD. In die konkrete si- 
tuasie is voorkeur gegee aan staats- 
beheerde skole bokant kerkliggame — 
beheerde onderwysinrigtings, al is 
laasgenoemde uiteraard veel nader 
verwant aan 'n groepskole-stelsel. Die 
Sinode het dit toe sinvol gevind om 
alle kerkrade aan te spoor om onder 
die nuwe bedeling of orde van staat- 
skole vir die Bantoe, saam te werk 
in belang van Calvinisties-Gereformeer- 
de godsdiensonderrig. 'n Opdrag het 
uitgegaan na die sendingdeputate van 
die kerk om met die regeringskole 
saam te werk ten einde die Christelike 
karakter van die skole te handhaaf en 
uit te bou. Daarmee het die Gerefor- 
meerde Sinode eintlik teruggekeer na 
die publieke of openbare skoolorde 
wat opgeneem was in die Dordtse 
Kerkorde van 1619: Christelike open- 
bare skole wat uitgaan van die staats- 
gemeenskap en onder mede-opsig van 
onder andere die kerk(e) verkeer, in 
onderskeiding van 'n vrye groepskool- 
orde. Hierdie aspek verdien vir ver- 
dere oorleg en beraad noukeurige aan- 
dag. 

Vrae kan ook nie uitbly nie. Wat is 
die beduidende en ingrypende verskil 
tussen Regerings-, staats- en ower- 
heidskole in 'n Bantoe-volks- of ge- 
meenskapsverband, waar kerk (e) saam 
kan werk met die regering, die betrok- 
ke gemeenskap, die onderwysinstan- 
sies, die ouers en wie ook al om die 
verlangde en gewaardeerde Christelike 


karakter van die skoolonderwys te 
behou en uit te bou enersyds en skole 
in die Blanke gemeenskapsverband 
andersyds? Een kerk verlang in laas- 
genoemde geval na 'n verskillende op- 
set, 'n groepskoolstelsel om dieselfde 
hoë doel te handhaaf en te bevorder. 
Op die oog lyk dit of wat goed is vir die 
hen ook goed is vir die haan of elegan- 
ter gesê: wat in die besondere opsig 
diensbaar is aan die Bantoe net so 
diensbaar kan wees aan die Blanke. 
Dit gaan tog daarby om die vormge- 
wing aan die allerdiepste lewensoor- 
tuigings wat maatgewend behoort te 
wees vir alle Christelike gemeenskappe. 
Wat is die toereikende rede vir die 
reservering in die tweede geval? Die 
antwoord daarop sal seker net So 
vindingryk as interessant wees. Is hier 
nog sprake van 'n beginsel in die om- 
skrewe betekenis van 'n bo-tydelike en 
bo-plaaslike rigsnoer of moet daar 
sprake wees van 'n situasie-bepaalde 
reëling of patroon? Die werklikheid 
kan nogal sterker wees as 'n leer of 
'n teorie. 'n Huurmotorbestuurder in 
die V.S.A. waar die slag van mense 
bekend is vir hulle verstandigheid het 
onder sulke omstandighede vir 'n pas- 
sasier gesê: meneer, in elke mens se 
lewe breek 'n tyd aan dat hy sy be- 
ginsels eenkant moet sit en net moet 
doen wat reg is! 

'n Getroue leser sal al in die loop van 
die uiteensetting gemerk het dat die 
Onderwysraad tussen 1963 en 1967, 
met voorbereiding van advies aan die 
Minister vir 1967 se onderwyswet- 
gewing vir Blankes, geprofiteer het van 
die patroon van 1953 se gemelde 
Bantoe-onderwyswetgewing. Maar ook 
die reaksie van die Afrikaanse kerke 
op laasgenoemde kon 'n vingerwysing 
wees vir die oorleg waarmee die On- 
derwysraad by wet belas was. Kortom: 
die Onderwysraad, Minister De Klerk 
en sy medestanders, die Parlement en 
wie ookal, het wat die Christelike ka- 
rakter van die skoolonderwys se hand- 
hawing en voortsetting betref, met so 
'n wolk van getuies, geen wesensver- 
skii gesien tussen onderwysvoorsiening 
en beheer in die verskeie volksver- 
bande nie. Daarom is na die allerom- 
vattendste oorleg gekies vir die Chris- 
telike openbare (of ondersteunde) 
skool in die Suid-Afrikaanse situasie 
met voorkeur vir die eerste. Net so 
het die kerkberaad tussen die drie sus- 
terkerke toe ook gekies. Met reg kan 
gesê word dat dit toe die uitgesproke 
wens ,van die hele blanke bevolking” 
verteenwoordig het, soos deur die 
Onderwysraad na die voorgeskrewe 
oorleg vasgestel. 

Maar waarom dan nog verder daar- 
oor redeneer? Omdat dit dienlik bly 
om verder grondig in te gaan op die 
ou kerkverskil oor die gewensde 
skool-onderwysbeheerstelsel en sy 
moontlike agterliggende oortuigings. 


Mens wil die saak goed deurpraat ter 
wille van voortgesette volle samewer- 
king, maar dan moet ons weer terug 
na die begin van die Gereformeerde 
lyn dienaangaande: ds. Dirk Postma 
(1818-1890) en sy bevoorkeurde on- 
derwysorde. Die eerste twee Onder- 
wysrade (1963-1967; 1967-1969) se 
leiding het deeglik rekening probeer 
hou met daardie variant van Christe- 
like onderwys as 'n tradisionele en 
bestaande sienswyse, maar sonder om 
oor te gaan tot radikale verandering. 
Daardie idee leef en woeker voort, 
maar grootliks met veranderde bevor- 
deringsmetodes, 'n verskuiwing vanaf 
die regstreekse na die onregstreekse 
metodes. 

Slegs 'n paar bakens op die pad 
word genoem. In werke oor die onder- 
wysgeskiedenis word besonderhede 
genoem. Daaronder val ook 'n proef- 
skrif vir 'n doktorsgraad in die opvoed- 
kunde, ingedien deur dr. P. W. Bingle 
in die eeufeesjaar van die Gereformeer- 
de Kerk. Die onderwerp was: Die 
Gereformeerde Kerk en die Onderwys 
in Suid-Afrika, 1859-1959. Maar 'n 
paralelle omvattende diepgaande werk 
oor die Hervormde Kerk en die onder- 
wys, 1842-1975, ontbreek nog steeds. 
Daar is slegs tot op datum 'n mooi 
oorsigtelike artikel in die Hervormde 
Kerkalmanak van 1942. Hopelik sal 'n 
teologies, histories en opvoedkundig 
geskoolde jongere die weg oopsien 
om die belangrike taak aan te pak. 
Voldoende studies bestaan ook om 
die rol van die Nederduitse Gerefor- 
meerde Kerk in die onderwys. 

Net 'n paar trekke van die onderwys- 
beleid en praktyk van Postma en sy 
medestanders word hier gemeld om 
perspektief in te win van die ontwik- 
kelingslyn tot en met die vrye groep- 
skool-idee van vandag. Die Gerefor- 
meerde Kerk-afskeiding van Januarie 
1859 was 'n verandering, wat as't 
ware gewag het op 'n geskikte pre- 
dikant om te gebeur. Postma se blote 
aanwesigheid en agtergrond het die 
aksie gepresipiteer, binne 'n maand 
daarna gevolg deur kerkstigting. Maar 
met die gevolglike skoolafskeiding, 
wat vanaf 1864 vorm begin kry het, 
was Postma uit die staanspoor inisia- 
tiefnemer. 

Vantevore in 1851-1852, was daar 
in Transvaal die elementêre begin van 
'n staatsonderwysstelsel. Toe is drie 
goewermentsonderwysers toegewys: 
W. Poen aan Lydenburg, H. van der 
Linden aan Potchefstroom en J. W. 
Spruyt aan Rustenburg. Volgens Van 
der Linde se reglement van 1852 het 
die staatsowerheid die belangrikste 
seggenskap in die onderwys gehad. 
Na die koms van die eerste predikant 
ds. D. van der Hoff, in 1853, het hy 
spoedig gesorg vir opsighoudende be- 
voegdheid van die kerkraad. Die volks- 


] Blaai om 

VERBANDE EN 
PERSPEKTIEWE 


[7] Vervolg van vorige bladsy 

raad het hom benoem (1853) tot ,Bin- 
nen en Buitenlandsch Korrespondent 
voor Kerk en School. Dit was ver- 
orden dat slegs persone wat deur die 
kerkraad gekeur is, hier te lande as 
onderwyser van die jeug sal mag 
optree. Verder is bepaal dat in elke 
dorp net een onderwyser sal wees, 
aargestel deur die goewerment in oor- 
eenstemming met die kerkraad. 'n 
Grondwet was al in 1855 ontwerp, 
maar is eers in 1858 gepromulgeer. 
Artikel 24 daarvan het bepaal: Die volk 
verlang die opbou, bloei en wel- 
vaart van kerk en staat en gevolglik 
voorsiening in die behoeftes van Ne- 
derduitsch Hervormde predikante en 
skoolmeesters. In opdrag van die volk 
(die nasionale gemeenskap) sorg die 
steat vir die onderwys terwyl die kerk 
opsigbevoegdheid behou volgens die 
Nederlandse reformatoriese lyn, Soos 
reeds gemeld in die kerkorde met in- 
begrip van 'n skoolorde van die eerste 
nasionale Sinode van Dordt van 1578, 
waarby die Provinsiale Sinode van 
Noord-Holland 'n deelnemer was. Soos 
bekend het die Klassis Amsterdam, 
wat reeds vanaf 1605 die voog was 
oor die kerklike versorging van die 
seevaarders op Oos-Indië, in die ressort 
van Noord-Holland geval. Vanaf 1652 
sou die klassis ook voog wees oor die 
kerklike arbeid aan die Kaap. Die on- 
derwystaak van die kerk was, om 
soos by die Groot Sinode van Dordt 
(1619) herbevestig is, te sorg vir 
Christelike onderwysers en om oor 
sodanige toesig te hou. In die Oor- 
vaalse republiek het die tradisionele 
lyr. uit die staanspoor na Sandrivier se 
Konvensie in embrioniese vorm ver- 
skyn met Van der Linde en Van der 
Hoff se skoolreglemente. 

Mens moet natuurlik baie beskeie 
dink oor hierdie aanvoorwerk. Hendrik 
Stiemens, wat in Mei 1857 uit Neder- 
land in Natal as onderwyser aangekom 
het en na twee jaar in Oktober 1859 
na Transvaal as goewermentsonder- 
wyser verskuif het, gee 'n beskrywing 
van toestande. Onder andere sê hy dat 
die ou hoofsetel, Potchefstroom tussen 
30 en 40 geboue gehad het waaronder 
'n kerk, winkels, wonings ensovoorts. 
Pretoria, sinds 1855 die nuwe sentrale 
hoofsetel het gespog met twee winkels, 
kantore van die volksraad 'n skool- 
huis en drie woonhuise. Rondom was 
'n hele paar plaaswonings in wat tans 
deel van die stadsgebied is. Stiemens 
het begin met 20 leerlinge wat gou 
gestyg het tot 65 en in die tweede jaar 
al tot 80. Toe het die president op 
Stiemens se versoek aan hom opgedra 
om ook Rekenkunde en Aardrykskunde 


ensovoorts te onderrig. Nadat hy toe 
gewag gemaak het dat die aarde draai, 
was daar groot moleste. ,,Dit had ten 
gevolge dat mij aan het einde der 
maand van de 80 slechts 12 leerlingen 
overbleven.” — skryf hy. 'n Memorie 
is ook om ander redes geteken vir sy 
ontslag, ook deur Paul Kruger. Maar 
met die vertrek van Pretorius na die 
Vrystaat en die benoeming van Ste- 
phanus Schoeman tot waarnemende 
president is Stiemens in 1862 aange- 
stel as goewermentsekretaris. In die 
Burgeroorlog is hy 'n keer voëlvry ver- 
klaar, en is sy besittings gekonfiskeer. 
Tog is dieselfde Stiemens, onder Paul 
Kruger se presidentskap, in 1882 be- 
noem tot sekretaris van onderwys en 
vanaf 1888 tot 1891 was hy selfs 
waarnemende superintendent van on- 
derwys. Hy het iets van 'n liberale of 
vrysinnige inslag gehad, maar Paul 
Kruger enersyds sterk behoudend, was 
tog so ruimhartig en wydbegrippig dat 
hy Stiemens tot hierdie hoë poste laat 
benoem het. Dis tog merkwaardig! 


Rustenburg, Postma se eerste stand- 
plaas as predikant, was ook maar 'n 
gehuggie terwyl die distrik Magalies- 
berg goed bewoon was. Postma het 
in 1859 met die Gereformeerde kerk- 
stigting 'n gewysigde Dordtse Kerk- 
orde (1619) laat aanneem. Hy het die 
skoolorde-gedeelte daarvan verkort, 
met behoud van die strekking: Die 
kerkraad sal sover moontlik sorg vir 
doeie skoolmeesters en oor sodaniges 
opsig uitoefen. Dit was te versoen met 
die bestaande en tradisionele patroon. 
Maar in die Republiek was 'n bevoor- 
regte staatskerk en dis seker ook nie 
onbeduidend dat S. J. Kruger 'n stig- 
tingslidmaat van die Gereformeerde 
Kerk was nie. Hy het soos al vertel, 
in Colesberg reeds in 1841 die skool- 
moeilikheid met die Gesange opgetel, 
wat daar geduur het tot 1846. Daarna 
het hy na Magaliesberg getrek waar 
hy 'n tydjie diaken was van die Her- 
vormde Kerk en ook lid van die skool- 
kommissie en in 1859 Postma se 
skoonvader. 


Met die eerste Algemene Sinode 
van die Gereformeerde Kerk in 1862 
te Reddersburg is Postma se Rusten- 
burgse Kerkorde van 1859 vervang met 
die Dordtse van 1619 insluitend die 
onderwysbepaling. Inhoudelik was dit 
tog maar dieselfde. Ook was 'n Teolo- 
giese Skool met setel Colesberg of 
Burgersdorp ter sprake; op 1863 se 
Sinode is Reddersburg daarvoor ge- 
noem. Postma het toe gewaarsku teen 
afhanklikheid van die buiteland vir voor- 
siening in predikante-behoefte en teen 
afhanklikheid van onderwysinrigtings 
met staatsteun. Hy het verder aanbe- 
veel dat voorasnog predikante deur 
hom en ds. Beyer van Reddersburg ter 
plaatse in 'n soort ,profeteskool' opge- 
lei moet word. 

In Transvaal het politieke moeilik- 
heid, burgeronluste en twis, vordering 
gestrem. Kommandant Jan Viljoen van 
Marico het al in April 1859, Postma sy 
kommandantsdistrik probeer belet en 
die Gereformeerdes gedreig met 'n ,re- 
ligie-oorlog'. Vanaf 1860 tot begin 1864 
het die politieke en ander verskille so 
heftig geword dat die partye die toe- 
vlug geneem het tot wapengeweld. Dit 
hec vroeg in Januarie 1864 gekulmi- 
neer in die vinnige skermutseling by 
Laerkoppies in die buurt van die hui- 
dige Brits. Van Paul Kruger se kom- 
mendo het drie persone geval, maar 
Jan Viljoen en die syne het die onder- 
spit' gedelf. Van skrywer se voorge- 
slag was daar 'n hele paar aan die ver- 
loorkant. Die vrede het egter in die 
eerste maand van 1864 uitgebreek. 


Reeds in April 1864 het Postma die 
Gemeentevergadering van die Gerefor- 
meerdes in Rustenburg ernstig aange- 
spreek. Hy het hulle herinner aan sy 
aanvanklike hoop om die gemeenskap 
te bevorder tot ,,een geleerd, be- 
schaafd en vroom Christendom”. Hy 
het geklaag dat sy oogmerke met on- 
derwys vervlugtig en dat hy nie vrugte 
op sy arbeid sien nie. Ons weet dat 
toestande in 1859 reeds so verward 
was dat goewernementsonderwys tot 
'n stilstand gekom het. Postma het baie 
dinge op die Magaliesbergers se brood 
gesmeer, hulle swak maniere en hin- 
derlike gewoontes soos byvoorbeeld 
om dit klaar te speel sonder sakdoek 
of kuspidoor. Van die kerkraad het hy 
'n besliste antwoord verlang of hulle 
wou saamwerk tot bevordering van 
kennis, beskawing en vroomheid. Ma- 
galiesberg het gedwee beterskap be- 
loof. Daarna het Postma na die Kolonie 
vertrek om 'n tydjie daar dienswerk te 
verrig. Tydens sy verblyf aldaar is hy 
beroep as predikant en professor in 
die Kaapkolonie, maar hy het dit be- 
dank. 


Inmiddels is te Rustenburg nog in 
1864 tydens Postma se afwesigheid 
die privaatskooltjie vanaf VWVaterkloof, 
Paul Kruger se woonplaas na die kerk- 
gebou op die dorp verskuif ,,vir die 
vorming van nuttige lede van kerk, 
staat en maatskappy”, deur 'n Gere- 
formeerde skool vir die Gereformeerde 
jeug. Die onderwyser was N. J. R. 
Swart, seun van 'n Hervormde ouder- 
ling van Amsterdam wat deernis met 
dic lotgevalle van die emigrante ge- 
had het. Die verskuiwing het op 10 
November 1864 plaasgevind. Postma 
is beroep as ,,eerste professor” aan 
die inrigting (Spoelstra). Die gemeente 
dra die laste, kerkraad is die bestu- 
rende liagaam en die hoofbestuur is 
opgedra aan die predikant van die ge- 
meente. Die skool moes die jeug op- 
voed ,,volgens die beste Goddelike 
voorschriften”. In hierdie skool word 
die eerste (enkel) Gereformeerde 























Kerkskool in Suid-Afrika aangetref wat 
onder toesig van die plaaslike kerkraad 
gestaan het en waarvan die gemeente 
in eerste aanleg die laste gedra 
het. Weliswaar het die Uitvoerende 
Komitee in 1865 na versoeke van die 
kerkraad bystand verleen deur twaalf 
erwe vir die inrigting te skenk en 100 
pond sterling jaarliks tot die onder- 
wyser se salaris by te dra. (Die kerk- 
raad het 150 pond gevra). Postma het 
op 16 Februarie 1865 in 'n brief aan 
die staatssekretaris verduidelik, dat dit 
nie eintlik ,,staatsondersteuning” was 
nie, maar terugbetaling van belasting 
aan die staat, waarvoor hulle wat bui- 
tckant die staatskerk was, niks terug 
ontvang het nie. Daarmee het Postma 
se wesenlike kerkonderwysbeleid sy 
eerste beslag gekry. In 1865 het on- 
derwyser Swart deeltyds in die teo- 
logie onder Postma begin studeer en 
einde 1865 het Jan Lion Cachet hulp- 
onderwyser en deeltydse teologiese 
student geword. 

Indien hierdie begaafde drie persone 
aan die Rustenburgse kerkonderwys- 
inrigting as vroeë komprehensiewe 
opleidingsinstelling kon gebly het, sou 
dit aansienlike betekenis vir en invloed 
op Transvaalse onderwysontvouing 
kon gehad het. Maar voor dit goed op 
dreef was het Postma in Mei 1866 'n 
beroep na Burgersdorp aangeneem; 
Swart is in Julie 1866 as predikant te 
Pretoria bevestig, en Jan Lion Cachet 


het Postma na Burgersdorp gevolg om 
aldaar sy predikantstudie te voltooi en 
in 1868 vir 'n kort tydjie terug te keer 
as opvolger van sy skoonvader te 
Rustenburg. 


So het die polarisasie tot ontplooi- 
ing geraak. In onafhanklike Transvaal 
is met val en opstaan die historiese 
lyn van algemeen Christelike owerheid- 
skole en/of staatsondersteunde skole 
in samewerking met kerke nê Postma 
se vertrek verder deurgetrek. Postma 
en sy medestanders was voorstanders 
van kerkbeheerde skole met besondere 
konfessionele inslag. Die reglement vir 
die Waterkloofse skooltjie het gelui: 
En voor zover het onderwys eene 
godsdienstige strekking heeft, zal de 
onderwijzer... altyd overeenkomstig 





ri 


de Gereformeerde belydenis handelen.” 
Hier begin die twee-poligheid. 


(Word vervolg) 


VERGROTINGS 
in 
LEWENSKLEUR 
van u eie 
KIEKIE OF NEGATIEF 


W. EE. CAREY 


APTEKER 
Posbus 177 — Krugersdorp 


VAKATURE —HUISMOEDER 


PRINSHOFSKOOL VIR SWAKSIENDES EN VOORBEREIDENDE SKOOL 
VIR BLINDES, PRETORIA 
(Onder beheer van die Transoranje Instituut vir Buitengewone Onderwys en 
gesubsidieer deur die Departement van Nasionale Opvoeding) 
Salaris: R1560 x 120 — 1800 x 150 — 2 700. 
Inwoning: Inwoning in die koshuis teen vasgestelde tariewe is verpligtend. 
Pligte: Toesig en kontrole oor leerlinge en/of voedselvoorbereiding in kom- 


buis. 


Diensvoorwaardes: Soos van toepassing op personeel in diens van die 
Departement van Nasionale Opvoeding. 

Aansoeke op vorm O.S. 1 in tweevoud tesame met getuigskrifte (een van 
'n predikant) geboortesertifikaat en vorige dienssertifikate moet die Hoof, 
Prinshofskool, Posbus 2817, Pretoria (Tel. 48-4170) bereik. 








Umoet heeljaar selfdieleiselshou. 
Onssorgdat uheelvakansieloshandekan ry 


Treinry is loshande die 
beste manier om te kom waar u 
wil wees. As u met die trein ry, 
kan u die natuurskoon dophou, 
pleks van die spoedmeter. U kan 
rustig vergeet van snelstrikke, 
padvarke, verkeersknope, 
petrolbeperkings en al die ander 
dorings op `n motoris se pad. 

En u kom uitgerus by u 
bestemming aan. 

Die hele gesin 

Die hele gesin se vakansie 
begin die oomblik as hulle op 
die trein klim. 

Vir pa wat heerlik langbeen 
kan sit na die jaar se harde werk. 

Vir ma wat haar nie hoef te 
bekommer oor padkos of slaap- 
plek nie. 

En vir die kleinspan wat 
hope speelruimte het en nooit `n 
oomblik verveeld sal wees nie. 


walV/ORIV/K 


nd 


Konsessietyd is grootspaartyd 


In konsessietye betaal u tot 25% minder vir u 
kaartjie. Onthou net: 


waarin hulle uitgeneem is, net in konsessietye en 
net vir retoerreise. Die heenreis moet begin op die 
datum wat die kaartjie aangee en mag nie onder- 
breek word nie. Kaartjies word nie uitgereik vir 
heen- of terugreise wat op 'n Vrydag, Saterdag of 
Sondag begin nie. 

Konsessies is nie van toepassing op die Blou- 
trein of die Drakensberg nie. 

Beplan u volgende vakansie volgens dié 
konsessietydtafel en bespaar groot geld: 


7Oktober tot 2 Desember 1975. 

7 Januarie tot 24 Maart 1976. 

6 April tot 13 April 1976. 

11 Mei tot 17 Junie 1976. 

13 Julie tot 17 Augustus 1976 

8 September tot 22 September 1976. 

$ Oktober tot 1 Desember 1976. 

Volle besonderhede is te kry by alle stasies en 
S.A. Spoorwegreisburo 's. 





rwe€ 





Uitmuntende etes 

Ons treinpersoneel is opge- 
lei om te sorg dat u net die alier- 
beste behandeling kry wanneer 
u aansit vir een van ons uit- 
muntende etes. Of `n drankie 
bestel. Of u bed laat opmaak. 

Van daardie eerste seep- 
gladde wegtrek tot die laaste 
foutlose stilhou weet u u is in 
goeie hande. 


Goedkoop 

En treinry is die goeakoop 
manier van ry. Want kinders 
onder sewe, wat deur vol- 
wassenes vergesel word, ry 
gratis en dié onder twaalf teen 
halfprys. En as u in konsessietye 
ry, betaal u baie minder vir u 
kaartjie. 

Span heel vakansie uit. Sy 
per trein. 

N MONUMENT 

Op 10 Oktober 1975 word die Taal- 
monument te Paarl onthul tydens die 
eird-verrigtinge van 1975 se taalfees- 
te, wat op 14 Augustus 1975 in Pretoria 
begin het. 

Die opdrag wat gegee is vir die ont- 
werp van die monument was onder 
andere dat dit die wonder van ons 
kulturele en staatkundige opbloei (Re- 
publiekwording) moes versinnebeeld. 





DS. P. M. SMITH 





Die goedgekeurde ontwerp is ge- 
inspireer deur die terrein waar die mo- 
numenrt staan en verder die werke van 
twee van ons skrywers. Groepe groot 
ronde granietrotse, waarvan sommige 
gepunt is ,,en ander weer met splete 
of gleuwe”, ,,verleen 'n tydlose karak- 
ter aan die omgewing". 

Oor die twee skrywers se werke en 
die simboliek laat ons die inligting- 
stuk: ,Afrikaanse Taalmonument self 
spreek. 


C. J. Langenhoven se Versamelde 


VVerke” Deel 10 bls. 51 


In 1914 het Langenhoven die groei- 
potensiaal van Afrikaans vergelyk met 
'n snelstygende boog, of in meetkun- 
dige taal omgesit, 'n hiperboliese krom- 
me. 

“AS ons nou hier in die saal af 'n ry 
pale sou plant, tien pale, om die laaste 
tien jaar voor te stel, en aan elke paal 
'n merk sou maak op 'n hoogte van 
die vloer af ooreenkomende met die 
betreklike skryfgebruik van Afrikaans 
in die respektiewe jaartal, en 'n streep 
deur die merke trek, van die eerste af 
hier naby die vloer tot by die laaste, 
daar anderkant teen die solder, dan 
sou die streep 'n snelstygende boog 
beskryf, nie net vinnig opgaande nie, 
maar opgaande na 'n vinnige vermeer- 
derende rede. Laat ons nou in ons ver- 
beelding die boog verleng vir die tien 
komende jare van nou af. Sien u me- 
nere waar die punt sal wees, daar buite 
in die bloue lug hoog oor Bloemfon- 
tein, in die jaar 1924.” 


N. P. van Wyk Louw se ,,Vernuwing 
in die Prosa” 


Onder die hoofstuk ,,Laat ons nie 
Roem nie” sien die skrywer ons taal 
onder andere soos volg: 

“Afrikaans is die taal wat vir Wes- 
Furopa en Afrika verbind; dit suig sy 
krag uit die twee bronne: dit vorm 'n 
brug tussen die groot helder Weste 
en die magiese Afrika — die soms nog 
so énhelder Afrika; hulle is albei groot 


magte, en wat daar groots aan hulle 
vereniging kan ontspruit — dit is 
miskien wat vir Afrikaans voorlê om 
te ontdek.” 

“4 .-.die... ontstaan van ons taal 
uit 'n ouer taalvorm; ... Sy... uitbrei- 
ding in die ruimte; die boeiende, maar 
nie voltooide of voltooibare, verfyning 
van Afrikaans as uitingsmiddel.” 

,Maar wat ons nooit moet vergeet 
nie, is dat hierdie verandering van land 
er. landskap as't ware aan die nuwe 
wordende taal geslyp, geknee, gebrei 
het, nuwe woorde, nuwe voorstellings 
en nuwe beelde laat ontstaan het, ou 
woorde en voorstellings laat verdwyn 
het, oor elke riffel en vou van die 
nuwe wêreldbeeld kon sluit. En so het 
Afrikaans in staat geword om hierdie 

Die taalmonument in Paarl 10 Oktober 1975 onthul. 


VERTEL 





nuwe land uit te sê soos geen ander 
Europese taal nie.” 

In die uitsê van hierdie land ,,staan 
Afrikaans onvervangbaar sterk teenoor 
Suid-Afrikaanse Engels en (die vroeër 
moontlike) Nederlands”, en die Bantoe- 
tale: Afrikaans wat aan sy konkrete 
kant staan teenoor die konkrete Ban- 
toe-tale met hulle woordeskat vir die 
,Sigbare en ervaarbare van ons land", 
en aan sy abstrakte kant teenoor die 
abstrakte van Engels. En tussen hierdie 
Weste en hierdie Afrika, staan Afri- 
kaans as 'n ,,glansende werktuig, 'n 
tweesnydende swaard”. 

,Afrikaans kan vitaal bly alleen so- 
lank hy die draer van ons volle nood- 
lot, van ons wete-na-albei-kante toe 

] Na volgende bladsy 





























Die wee broers 


Pannevis kom die eer toe dat hy die 
eerste stoot gegee het aan Afrikaans 
as taal, maar die siel van die Genoot- 
skap was ongetwyfeld ds. S. J. du 
Toit. Vir ons in die Hervormde Kerk 
en veral die hervormdes uit Potchef- 
stroom hou hierdie stelling nog verder 
iets interessants in en dit is dat ds. S. 
J. du Toit 'n jonger broer van die 
Potchefstroomse bekende en gerespek- 
teerde ds. C. W. du Toit was. 





JOH. DREYER 





Daar kan ooreenkomste, maar ook 
opvallende verskille tussen die twee 
groot broers aangetoon word. Albei 
was elkeen op sy eie terrein en ma- 
nier bekwame leiers. Ds. Charl du Toit 
van Potchefstroom was vir 35 jaar 'n 
gewilde prediker en iemand wat sterk 
standpunt kon inneem soos geblyk het 
met die kerkvereniging in 1886 toe hy 
by die Hervormde Kerk gebly het en 
saam met senator A. D. W. Wolmarans 
die leidende figuur was van die Proku- 
rasiekommissie wat daarvoor gesorg 
het om die hervormdes, wat nie met 
die mislukte kerkvereniging wou saam- 
gaan nie, weer bymekaar te bring en 
om met 'n regsgeding die eiendomme 
van verskillende Hervormde gemeentes 
weer terug te besorg aan die wettige 
eienaars. # 


Di. $. J. en C. W. DU TOIT 

DE GE ENOOTSKAP vAN 


EGTE al AA 
12 di “S 


Ds. Charl du Toit was 'n paar keer 
voorsitter van die Algemene Kerkver- 
gadering van die Hervormde Kerk. Hy 
her enduit hervormd gebly. Soos hy- 
self gesê het, is hy hervormd gebore, 
want sê hy met sy geboorte was die 
amptelike naam van die kerk in die 
Kaap Kolonie nog Nederduitsch Her- 
vormd en eers enige jare daarna naam- 






Die wapen van die GRA is deur ds 


S 4 du Toit aan die hand gedoen en 


deur GR. vor Wilkoh aeteken 


lik 5 November 1842 dateer die 
verandering in Nederduitse Gerefor- 
meerd. 

Soos sy ouer broer was ook ds. S. 
J. du Toit 'n besondere prediker in sy 
tyd. Albei van hulle het geweet wat 
hulle wil, en ook laasgenoemde het die 


CO] Blaai om 





'N MONUMENT 
VERTEL 


[7] Van vorige bladsy 


bly; solank hy konkreet en abstrak bly 
dink; solank as Europa en Afrika in 
hom lewe; Afrika wél, maar tog ook 
altyd Europa.” 

,Oor wat ons taal sal word, of oor 
wat van hom sal word, kan ons dus 
nie praat nie, behalwe met hartstog- 
telike verlange.” 

Uit die terreinmilieu met sy ronde 
granietrotse, en uit die twee skrywers 
se beskrywings van ons taal, het hier- 
die monument gegroei uit die aarde 
waarin hy gevestig is. 

As verteenwoordigend van 'n taal 
en kultuur erken hy ander tale en kul- 
ture, sommige afkomstig vanaf die 
Weste, ander van Afrika, en een vanaf 
die Ooste, wat hier teenwoordig was 
tydens sy wordingsproses. 


Simboliek 


'n Suilegang van drie elemente links, 
of wes van die aantrede geplaas, wat 


die helder Weste met sy tale en kul- 
ture versinnebeeld; strukture wat groot 
begin en teenmekaar staan, wat in 'n 
afwaartes kurwe daal, en weer Styg 
om die hooflyn van die monument te 
vorm. 


'n Podium met drie rondings regs, of 
oos van die aantrede geplaas, wat die 
magiese Afrika met sy tale en kulture 
voorstel, en wat ook in 'n kurwe daal, 
om dan te styg en aan te sluit by die 
hooflyn. 


Waar hierdie twee kurwes bymekaar 
kom, word 'n brug gevorm, wat die 
basis van die snelstygende boog uit- 
maak. Dit is die wording en die ont- 
plooiing van Afrikaans tot hoog bo in 
die bloue ruimte. 


'n Taal en kultuur n6g Weste n6g 
Afrika, naamlik Maleis, word voorge- 
stel deur 'n stomp muur, en hierdie 
element is sê op die trapaantrede ge- 
plaas dat dit help om skaal te verleen. 


Saam met die hoof taalsuil, in die- 
selfde lewegewende waterpoel met 
borrelende fontein, staan die staat- 
kundige simbool, die republieksuil: be- 


vry, maar tog nog in die omsluiting van 
en oop na Afrika, vry in vorm en vol- 
tooid gevorm uit die state van die 
weste wat hom help vestig het: Twee 
tale, twee wedersydsbevrugtende kul- 
ture, maar één volk, wat sterk staan 
voor sy toekomstaak omdat hy in die 
brandende braambos van die tyd, van 
'n Hoër Aanwesigheid weet.” 
* * * 

Om in tydloosheid op sy plek te 
staan, is hierdie struktuur van die 
graniet van sy omgewing in gewapen- 
de beton gemaak, en met die ge- 
hamerde afwerking word gepoog om 
die tekstuur van die omliggende rotse 
weer te gee. 


Die produk is dus in 'n sin 'n struk- 
tuur van handgemaakte graniet wat, 
met sy effense onreëlmatige lyne, sy 
vorms met hul rondings, sy skadu- en 
ligspelings wat gedurig wissel, poog 
om die verfyning van ons taal as ui- 
tingsmiddel daar te stel, om sodoende 
N. P. van Wyk Louw se woorde ,,iets 
wat nie niks is nie” te verbeeld. 


(Met erkenning aan die Taal- 
monumentkomitee.) 

Ds. GP W. du Toit. Let op die groot 
ooreenkoms met sy broer links. 








DIÉ TWEE BROERS 
S.J. en. C.W.DU TOIT 

durf van sy oortuiging gehad. Albei 
kon alleen staan, so nodig. 
Nieteenstaande die genoemde en 
nog meer ooreenkomste tussen die 
twee broers was daar ook ooglopende 
verskille tussen hulle. Dit kom duide- 
lik aan die lig wanneer van die twee 
preekbundels, waarvan elk een gepu- 
bliseer het, kennis geneem word. Ds. 
C. W. du Toit het kort en boeiend 
gepreek. In sy prediking het na vore 
gekom dat hy wel iets van die meto- 
disme van die Stellenbosch van sy 
dae behou het. Sy jonger broer ds. S. 
J. du Toit, was swaarder op die hand, 
konserwatief en het nader aan die 
leringe van die Dordtse vaders ge- 
staan. Ds. C. W. du Toit se preekboe- 
kie is ,,Die Roepstem” wat groot af- 
trek gevind het. Sy broer, ds. S. J. 


Die vyf Bybelvertalers 1933. (Verwys inleidingsartikel.) 


sy 


Links: 'n saamgestelde foto van die agt 
stigterslede van die Genootskap van 
Regte Afrikaners 14 Augustus 1875 
saam met Arnoldus Panneris nie 'n 
stigterslid nie maar 'n persoon wat 
baie gedoen het vir Afrikaans. Bo, 
v.n.lr: D. F. du Toit (oom Lokomotief), 
C. P. Hoogenhout, S. J. du Toit. Mid- 
del: Gideon Malherbe, Arnoldus S. Pan- 
nevis, A. Arbeck. Onder: S. G. du Toit, 
D. F. du Toit (doktor), P. J. Malherbe. 


du Toit se preekbundel is ,,De Huis- 
kerk”. Albei is antikwaries. 


Ds. S. J. du Toit was 'n gebore 
leiersfiguur, 'n vegter, onverskrokke 
met veel geloofsmoed, onversetlik in 
Sy oortuigings op godsdienstige sowel 
as op politieke gebied. Eintlik was hy 
'n alleenloper en het hy later veral 
,n eensame Ismael” geword wie se 
hand teen almal was en almal se hand 
teen hom, soos iemand hom na reg 
beskrywe het. 


Dit het geblyk met ons Tweede 
Vryheidsoorlog toe hy kant gekies 
het, hy die vurige Afrikaanse taalman 
en patriot, teen president Kruger en 


Transvaal. Daardeur het hy sy groot 
invloed verloor en het hy 'n Rhodes- 
volgeling geword. Die groot patriot 
staan toe by die groot ,,empirebouer!” 
onverklaarbaar soos dit vir sy vriende 
van die Genootskap van Regte Afrika- 
ners was, so onverklaarbaar is dit nou 
nog. 


Sy broer, ds. C. W. du Toit, was 
wat die politiek betref 'n man van 
vrede. Toe met die Rebellie en die 
eerste wêreldoorlog die gevoelens in 
die ander twee Afrikaanse kerke soms 
op Potchefstroom hoog geloop het, 
ook omdat hulle dominees sterk kant 
gekies het op politieke gebied, het hy 
'n onpartydige houding ingeneem en 
die vrede in sy gemeente bewaar. 
Daarom is spotterderwys sy gemeente 
destyds genoem die ,,don't cary kerk”, 
terwyl een van die ander twee kerke 
genoem is die ,,dopperêrie kerk” en 
dic ander kerk, wat dié tyd om poli- 
tieke redes 'n skeuring beleef het, die 
name gekry het van ,,Rebellêrie kerk” 
en ,,Tipperêrie kerk”. 


Ds. $S. J. du Toit het voor die drie 
jarige oorlog die pos beklee van Super- 
intendent van Onderwys in Transvaal, 
maar in sy hart het hy dominee gebly. 
So het hy tydens sy ampstermyn ook 
soms hom ingelaat met kerklike aan- 
geleenthede, sodat daar by die Uit- 
voerende Raad van die Transvaalse 
Republiek besware teen sy bemoeienis 
met kerklike sake ingekom het. 


Na die oorlog het dit nog voort ge- 
duur en toe van die kerkrade van die 
Afrikaanse kerke ,,hensoppers” en 
,rooikoppe” onder sensuur gesit het, 
het hulle hulle tot hom gewend en het 
hy hulle gevorm tot 'n paar klein ,,Ge- 
meentes onder het Kruis”. So was daar 
'n ,onder het Kruisgemeente” op 
Bryten in die Ermelo distrik, asook een 
op Frankfort 'in die noordoostelike 
Vrystaat. Voor sy dood het ds. Du 
Toit sy gemeentetjies sowel as sy kin- 
ders aangeraai om Gereformeerd te 
word. Toe die politieke hartstogte 
bietjie gaan lê het, het die gemeentetjie 
in Breyten daar doodgeloop. Gewese 
N.G. lidmate is weer terug na hulle 
kerk, so ook gewese Hervormde lid- 
mate na hulle ou kerk. Frankfort het 
bly lewe en het later geword die Af- 
geskeie. 

DIÉ TAALJAAR 


Met ons taalfeeste vanjaar herdenk 
ons in dankbaarheid die stigting in die 
Paarl op 14 Augustus 1875 van die 
,Genootskap van Regte Afrikaners”, 
'n ,Genootskap” van agt jong manne 
wat hulle teen bespotting en verguising 
in beywer het om Afrikaans as skryf- 
tea! ingang te laat vind en erken te 


kry. 








PROF. DR. A. P. GROVÉ 





Teen 1875 het Afrikaans natuurlik al 
lank sy beslag gehad, en veral op die 
platteland was dit die omgangstaal van 
baie mense. Maar dit het geen ampte- 
like status gehad nie; dit was die ver- 
agte ,kombuistaal”, en waar die er- 
kende medium nie Engels was nie, was 
dit Nederlands. 


Wanneer daar vanjaar teruggekyk 
word op die lotgevalle van Afrikaans 
oor die afgelope honderd jaar, word 
daar veel klem gelê op die stryd om 
erkenning. En stryd wês daar natuur- 
lik. Sedert die Britse besetting in 1806 
was dit een lang proses van verengel- 
sing, en na 1875 het die bewuste pro- 
pagering van Afrikaans beteken dat die 





ek 


Drie wat nou betrokke was by die aanvangstaalfees in Pretoria 14 Augustus 1975. 


stryd ook teen Nederlands aangebind V.n.r.: mnr. Ockert Botha (voorsitter van die programkomitee), Mimie Coertze 
moes word. (Want baie Afrikaners het (deelnemer met sang) en ds. P. M. Smith (voorsitter van die reëlingskomitee). 
Nederlands as natuurlike bolwerk teen (Foto Die Transvaler) 


TAALFEESREËLINGSKOMITEE PRETORIA — 5 SEPTEMBER 1975 Engels beskou.) Die gevolg was dat 
é RA od Afrikaans jare lank op twee fronte 


moes stry. Eers in 1914 is Afrikaans 
as skooltaal in Kaapland erken, in 1916- 
19 as kerktaal en uiteindelik in 1925 
as amptelike landstaal naas Engels —. 
'n lang verhaal van stryd dus waarin 
die Genootskappers, o.m. D. F. du Toit 
(Oom Lokomotief), S. J. du Toit en 
C. P. Hoogenhout, en later manne soos 
J. H. de Waal, Gustav Preller, D. F. 
Malan, J. B. M. Hertzog en C. J. Lange- 
hoven 'n heroiese rol gespeel het. 
Daar is baie mense wat reken dat 
die stryd om die handhawing en status 
van Afrikaans vandag nog nie afgelope 
is nie. Afrikaans se posisie is wel 
konstitusioneel verskans, maar hy 
staan tog op sekere hoogte in skerp 
konkurrensie met die ander landstaal, 
Engels, 'n magtige kultuurtaal, die taal 
var die handel, van die internasionale 
politiek, 'n taal wat dwarsoor die wê- 
reld en ook in ons eie kontinent as 
belangrike kommunikasiemedium erken 
word. Wat gaan die posisie van Afri- 
kaans naas Engels in die toekomstige 








F 





- RE Rd Swart state van Suider-Afrika wees? 
Sittende, v.l.n.r.: mej. W. A. v.d. Linde, ds. P. J. de Wet, prof. P. G. Nel (voorsitter), Wat die toekoms gaan oplewer, 
mev. A. Kruger. Staande, v.l.n.r.: mnre. |. v.d. Merwe, D. du Plessis, $. W. van Wyk, weet 'n mens nie. Maar een ding is 
drr. H. J. Terblanche, E. J. L. le Riche, mnr. J. C. Oelofse, ds. J. C. de Lange. seker: Wetgewing alleen kan 'n taal 


(Met erkening aan die Taalfeesprogram.) ] Na volgende bladsy 

nie red nie. As Afrikaans wil gedy, sal 
hy as kultuurtaal toenemend aanneem- 
lik gemaak moet word, ook vir die 
andertaliges en anderkleuriges in hier- 
die land. Soos dit my voorkom, sal drie 
faktore hier 'n rol speel: die inherente 
krag van die taal en sy vermoë om tred 
te hou met nuwe ontwikkelinge op 
elke gebied waarop die mens se gees 
werksaam is; die kwaliteit en selfver- 
trcue van sy beoefenaars en ten slotte 
die vermoë van die Afrikaanse skrywer 
om belangstellende lesers oor die taal- 
grens te lok. Die dag as 'n andertalige 
in hierdie land Afrikaans goed wil leer 
om dié verhaal of dê&rdie gedig ,,in 
die oorspronklike” te kan lees, sal dit 
'n betekenisvolle oorwinning wees. 


Maar genoeg oor stryd en oorwin- 
ning. Die afgelope honderd jaar was 
ook 'n eeu van ongelooflike taalpresta- 
sies. Afrikaans het hom in die loop 
van jare op alle terreine laat geld as 
taal van die staat, die kerk, die onder- 
wys, die handel, die joernalistiek, die 
wetenskap. Dis die taal van die kneg 
maar ook van die heer, bowenal die 
taal van die literatuur. 


En hiermee is ons by die grootste 
prestasie van Afrikaans. Hier sou 'n 
mens die name van talle skrywers kan 
opnoem vanaf Jan Lion Cachet en 
Joohem van Bruggen tot by C. M. van 
den Heerver, Jan van Melle en Etienne 
Leroux, digters soos Eugéëne Marais, 
C. L. Leipoldt, N. P. van Wyk Louw, 
Uys Krige, Elisabeth Eybers en .D. J. 
Opperman wat ver buite ons grense 
bekendheid en beroemdheid verwerf 
het. Ons sou kan wys op die feit dat 
Afrikaans in honderd jaar vanaf die 
eerste kinderlike en onbeholpe stame- 
linge as literatuurtaal ontwikkel het tot 
'n gevoelige instrument wat die fynste 
nuances van menslike gevoel, stem- 
ming en gewaarwording kan registreer. 
Ons kan wys op die voortreflike ver- 
taling van die Bybel wat ons besit, die 
aangrypende skoonheid van die Psalm- 
boek soos dit Afrikaans geword het in 
Totius se beryming. 


In ons volkslied sing ons van ons 
,hemel”, ,,see”, ,vlaktes” en ,,kranse”. 
Dit is asof die land self stem kry in 
die lied. En dit vind ons oral in ons 
literatuur: dat hierdie harde Suiderland 
met sy mens en dier daarin vergestal- 
ting vind. Saam met hierdie land en 
sy mense kry Afrikaans 'n eie karakter. 
Dit word taal van die land met sy ge- 
skiedenis van swaarkry, neerlaag en 
oorwinning; 'n taal waarin jy kan sê 
wat in geen ander taal presies so gesê 
kan word nie. (Die Engelssprekende 
Hobsons het nie verniet hulle dierver- 
hale in Afrikaans geskryf nie.) Hierdie 
feit maak Afrikaans uniek en dus on- 
misbaar onder die groot kultuurtale van 
die wêreld. 

? 


GEBOORTEBEPERKING 


,Teen die jaar 2000 sal die Westerse 
wêreld vir 'n baie groot persentasie 
deur mense van middelbare leeftyd en 
ouer bewoon word. Daar sal meer af- 
getredenes as jong mense wees. Dit 
alles deur die pil” so sê Duitse sosio- 
loë aan die begin van 1975. 

Terwyl in Afrika, Asië en die Derde 
wêreld die bevolkingtoename onver- 
minderd voortduur, het in die Weste 
die Kommunistiese state en Japan die 
vergrysing al begin. Uit offisiële syfers 
blyk dat die laaste drie jaar in Duits- 
land meer mense oorlede is as wat 
gebore is. As die proses voortgaan sal 
die bevolking van Wes-Duitsland in 
die jaar 2000 van 65 miljoen tot 57 
miljoen verminder het. Al in 1985 sal 
daar in Bondsrepubliek meer oupa's 
wees as kleinkinders en meer afge- 
tredenes dan minderjariges. Dieselfde 
ontwikkeling is ook in Oos-Europa, 
Swede en Frankryk waarneembaar. 
Geboorte en sterftesyfers nader me- 
kaar in die Verenigde State, Rusland, 
Japan en Switerserland. Sosioloë glo 
dat die invloed daarvan op die toe- 
koms van die wêreldbevolking en op 
die ontwikkeling van die Westerse be- 
skawing veel belangriker sal wees as 
die atoombom, die energiekrisis of die 
verowering van die ruimte. Die ge- 
volge van die geboortedaling is reeds 
merkbaar. In Wes-Duitsland het die 
verkoop van kinder waentjies die af- 
gelope 6 jaar met 40% gedaal. Baie 
vroedvroue het nie meer 'n dagtaak 
nie. Bedrywe wat kinderklere maak 
sien hulle omset daal. Meer kleuter- 
skole is nie meer benodig nie hoewe 
daar voorheen 'n tekort was. Tot nou 
toe lyk die Westerse lande nog nie 
besorg oor die daling van die geboor- 
teaantal nie. 

Net in Roemenië is die anti-swan- 
gerskapspil en vrugafdrywing verbied. 
Met die gebruik van die pil kom daar 
ook 'n nuwe mentaliteit oor die wê- 
reld. Die argument van oorbevolking 
geld nie vir 'n enkeling nie. Jou kinders 
sal mos nie die wêreld volmaak nie? 
Dis die strewe naar weelde, die moont- 
likheid om uit te gaan, die vrou wat 
wil mooi wees en mooi bly en dit alles 
staan kinders in die weg. Die wêreld- 
voedseltekort word vererger. Dis im- 
mers die westerse lande wat oorskotte 
produseer? Steeds minder produktiewe 
mense sal die volke aan die lewe moet 
hou. Die ekonomiese toestande sal 
slegter word. 

Ek wil nie pleit vir onbeperkte be- 
volkingstoename nie. Wel vir opti- 
male bevolkingstoename, dit wil sê dat 
daar soveel kinders in elke gesin sal 
wees as wat die moeder in gesond- 
heid mag ontvang. ,,Ga dan heen en 
vermenigvuldig U en bebou die aarde.” 
Gen. 9:1. 

Uit Woord en Handel 










id 
GESLAGTE 
LANK 
WORD. 
SNELLERIN 
VERTROU. 







` snellerin 


Pd 


Snellerin 


Snellerin sneller 
verligting van pyn. 
dAVAS 77/14 

Na vierhonderd jaar in Afrika moes 
die Portugese regering Mosambiek en 
Angola prysgee. Die kreet om vryheid 
en die kreet teen kolonialisme het 'n 
bloedstreep gelaat in groot dele van 
die wêreld. Die Westerse wêreld het 
'n modewoord gepropageer wat soos 
'n veldbrand verprei het. Die veldbrana 
met sy slagoffers van ellende is later 
aangeblaas deur magsbehepte politici 
wat die wêreld as 'n groot skaakbord 
gebruik het. Volke is rondgestoot soos 
willose pionne. Hulle is gemanipuleer 
en gehanteer deur die politici van die 
Ooste en die Weste in 'n poging om 
hulle onderskeie magsblokke uit te 
brei of te verstewig. Onder die dek- 
mantel van vryheid vir die verdruktes 
is daar op gewetenlose wyse van die 
sg. ,,verdruktes” gebruik gemaak om 
eie doelwitte te bereik. Die oud kolo- 
niale volke is as goedkoop kanonvoer 
gebruik in hierdie magspel. Viëtnam 
met sy aanvanklike stryd teen Frank- 
ryk, daarna sy stryd sy aan sy met die 
Amerikaners teen die Nocrdelike kom- 
munistiese deel, is hiervan 'n goeie 
voorbeeld. 





DR. A. J. G. DREYER 





Van die gesigspunt van die ,,kolo- 
nies” gesien, was daar waarskynlik 
beie goeie redes waarom hulle die 
bande met die ou moederlande wou 
verbreek. Ekonomiese uitbuiting is dik- 
wels as rede aangevoer, gepaard met 
'n gebrek aan medeseggenskap oor die 
bestuur en die hanteer van die wel en 
weë van so 'n koloniale gebied. 

Politici, politieke-teoloë, potensiële 
regeerders en leiers, voorvegters vir 
menseregte, ens. het mekaar die hand 
gereik onder die algemene dekmantel 
van die stryd om reg en geregtigheid. 
In die stryd om vryheid is waarskynlik 
ne: soveel of meer onreg gepleeg en 
mensonterende dinge gedoen as waar- 
teen geprotesteer is. Wanneer 'n volk 
AO0O jaar in 'n land woon, kan hy seker 
deur niemand ter wêreld met enige sin 
vir geregtigheid nog as 'n buitestaander 
oi vreemdeling beskou word nie. Die 
sg ,,moederland” is vir So 'n inwoner 
meestal net so vreemd as vir die sg. 
,gekoloniseerdes” self. Bande van taal 
en kultuur uit 'n gemeenskaplike agter- 
grond lê nog 'n band met die ,,moeder- 
land” maar die land self is vir die af- 
stemmelinge van die oorspronklike ko- 
loniseerders, weensvreemd. Hulle is 
onlosmaaklik deel van die land waarin 
hulle woon. 

Hierdie mede-seggenskap in en aan- 
spraak op die land waar hulle gewoon 
en gewerk, gely en gestry, opgebou en 
vooruitgang gemaak het, word in die 
politieke spel van die wêreld, wat die 
kolonialisme as 'n handige slagkreet 


VREDE, VREDEI 


gebruik het om volke aan hulle kant te 
skaar, gerieflik oor die hoof gesien. Die 
Portugese moet vlug — holderste- 
bolder stroom hulle in hulle duisend- 
talle na S.W.A. Die verhale van geweld- 
pleging, barbarisme, sadisme en ver- 
nietigingsdrang word deur die wye 
wêreld weggelag en weggepraat. 

Die groot voorpraters oor mense- 
regte naamlik die V.V.O. en sy kerk- 
like trawant, die Wêreldraad van kerke, 
het hierdie tonele gesien tot vervelens 
toe in Afrika: Kenia en die Kongo om 
maar net twee te noem, en nou An- 
gola. Hulle is bewoë oor die lot van 
die Palestynse vlugtelinge, keur hulle 
gewelddadige optredes goed maar laat 
die wantoestande waarvoor hulle me- 
de-verantwoordelik is, onbewoë by 
hulle verbygaan. Maar van mense wat 
met twee mate meet, kan 'n mens dit 
wel te wagte wees. Hulle sien immers 
geen foute in die optrede van kommu- 
nistiese lande nie — hulle swyg oor 
die verbreking van menseregte in die 
lende van die kommunistiese blok — 
hulle is blind vir die lewensverlies en 
smart van die Angolese en sal seker 
'n loflied aanhef as hulle dieselfde toe- 
stande in S.A. kan skep. Hulle werk 
trouens hard genoeg daaraan. Die sg. 
programme om rassisme te bestry, is 
juis die aanblaas van 'n swart rassisme 
om alles wat blank is, te haat en te 
vernietig. 

Daarom is dit verblydend om in die 
,Waarheidsvriend'”, orgaan van die 
Gereformeerde Bond in die Nederlands 
Hervormde Kerk, te lees dat daar by 
die jongste sinodesitting tog wel aller- 
ler nuwe geluide t.o.v. ons land gehoor 
is. Dit blyk dat daar o.a. ernstig vrae 
gestel is oor die juistheid van bewe- 
rings wat oor S.A. gemaak is. Daar is 
weer 'n keer gevra of dit juis is om 
so begaan te wees oor S.A. dat hulle 
probleme in hulle eie land en omge- 
wing nie meer raaksien nie. Daar is 
gepleit vir hernude kontak met SA. 
byvoorbeeld om ds. Spilt, hulle voor- 
sitter, na S.A. te stuur om met die 
kerke plaaslik te praat. Daar is ernstige 
vraagtekens gestel agter die dwaas- 
heid van die voorstel om alle beleg- 
gings in S.A. te onttrek om honger, 
ellende, werkeloosheid, ens. te veroor- 
saak sodat die land en die landsrege- 
ring dan sg. tot 'n val sou kom en die 
huidige ontwikkeling tot aparte eie- 
soortige state te beëindig. 

Een swaeltjie maak nou wel 'nie 
somer nie. Tog is elke teken van be- 
grip belangrik en behoort ons kerk ook 
vee! meer aandag daaraan te gee om 
sulke geleenthede te benut. In die 
jongste tyd is bande gelê met 'n Duitse 
Uriversiteit. Dit is goed maar die bande 
met die Nederlandse Kerk moet ook 
weer 'n keer versien en gelê word. 

Dr. Gollin se 
Pille 


Prys 35c & 65c. 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 
NARE HOOFPYNE 
GALAANVALLE 

BITTER MOND 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel 
Gal, 


Die beproefde en beste middel— 


Dr. (Gollin se Gal- 
en Lewerpille 


Prys 35c & 65c van alle Aptekers 


of van 


G. FOURIE 
Posbus 762, Pietermaritzburg 





DIE TWEEJARIGE DIENSTERMYN 
OUDERLING EN DIAKEN 


VAN DIE 


3. Enkele Skriftuurlike Gegewens oor 

die Amp 

Die amp in die kerk is nié 'n instel- 
ling van mense nie en ook nie iets wat 
uit die gemeente self opgekom het nie 
maar 'n instelling, 'n gawe van Jesus 
Christus aan sy gemeente. Hy het, om 
Sy gemeente te vergader, te regeer en 
te versorg van die begin af die diens 
van mense gebruik (Ef. 4:11-12). In die 
Nuwe Testament word die amp dan 
ook meestal aangedui as 'n diakonia, 
dit wil sê ʼn dienswerk wat die geroepe 
diensknegte van Jesus Christus verrig 
en dit veral met inagneming van Mk. 
10:45. 


PROF. DR. A. D. PONT 


As ons vra na die oorsprong van die 
amp dan word dit gou duidelik dat 
Jesus Christus, tydens sy lewe op 
aarde, 'n kring van dissipels om Hom 
vergader het en aan hulle volmag ge- 
gee het om die evangelie te verkondig 
en die sakramente te bedien (Mt. 
28:19) en aan hulle het Hy ook die 
sleutelmag gegee (Joh. 20:21). Na sy 
hemelvaart skenk Christus aan die 
apostels die Heilige Gees om hulle so 
bekwaam te maak om die dienswerk 
te verrig waartoe hulle geroep is. Die 
apostels beskou dan ook hulle roeping 
as 'n dienswerk waartoe hulle opdrag 
van God ontvang het (I Kor. 4:1; II Kor. 
6:4) terwyl Paulus dit beklemtoon dat 
hy as afgesant van Christus heeltemal 
van Hom afhanklik is (Rom. 1:1, Gal. 
1:10 e.a.). So sien Paulus homself as 
'n dienaar van Christus ten behoewe 
van die gemeente (II Kor. 4:5). 

Hieruit is dit duidelik dat Jesus 
Christus self die amp ingestel het ten 
behoewe van die gemeente sodat die 
gemeente sy roeping in die wêreld kan 
volbring (Ef. 4:11, | Kor. 12:28). Tog 
bly dit waar dat in laaste instansie dit 
Jesus Christus self is wat sy kerk re- 
geer deur sy Woord en Gees. So stel 
die Tweede Switserse Geloofsbelyde- 
nis: 

mu -..Oons leer dat Christus die 
Heer is en die enigste algemene 
herder bly, behalwe dat Hy ook 
die hoogste priester voor God 
die Vader is en dat Hy in die kerk 
alle funksies van biskop en herder 
waarneem tot aan die einde van 
die wêreld. Daarom het Christus 
nie behoefte aan 'n plaasvervanger 
wat die plek van die afwesige in- 


(VERVOLGREEKS 3) 


neem nie want Christus is teen- 
woordig in die kerk en die lewende 
en besielende Hoof daarvan.” 


Hierdie gedagte van die koningskap 
van Christus in sy kerk word byna in 
al die Calvinisties-reformatoriese be- 
lydenisskrifte en kerkordes terugge- 
vind. DêA&rom moet daar altyd met klem 
gestel word dat die ampte in die kerk 
nie 'n heersende nie maar alléén 'n 
dienende mag het. Dit is vanweë dié 
oorweging dat daar altyd van die amp 
as 'n diens of as 'n dienswerk gepraat 
word. Daar is net één Heer in die kerk 
en dit is Christus. Maar ten behoewe 
van sy gemeente het Christus die amp 
ingestel en so gebruik Hy mense om 
sy kerk te regeer, te versorg en te ver- 
gader. 


As mens so na die amp kyk dan kan 
gestel word dat die amp in die kerk 
'n dienswerk is wat op die wortel van 
die apostel-amp groei. In daardie sin 
kan die amp dan, in beginsel, as één 
amp gesien word. Aldrie die ampte 
wat ons vandag in die kerk het nl. dié 
van predikant, ouderling en diaken is 
eintlik één amp wat in drie duidelike 
onderafdelings onderskei word. Omdat 
dit een amp is, daarom is aldrie ampte 
gelyk aan mekaar en kan daar nie 
sprake wees van 'n hoëre of 'n laere 
amp in die kerk nie. Elkeen van die 
drie onderskeie ampte het weliswaar 
sy eie, konstituerende element en is 
daarom tot in 'n mate eiesoortig. Tog 
kan dié drie ampte nie absoluut van 
mekaar geskei word nie. Hier kan slegs 
van onderskeiding gepraat word. Im- 
mers, in die grond van die saak is die 
predikant, die ouderling én die diaken 
elkeen op sy eie terrein voortdurend 
vanuit die evangelie besig om die ge- 
meente van Jesus Christus toe te rus 
vir hulle dienswerk in die wêreld (Ef. 
4:11-12). Die gemeente sêlf is die 
apostolos, die gestuurde van God in 
die wêreld, die ampsdraers verskaf 
daartoe die nodige toerusting. 

In hierdie dienswerk is dit die pri- 
mêre taak van die predikant om die 
Skrifte uit te Iê en te verkondig aan 
die gemeente; is dit die primêre taak 
van die ouderlinge om die gemeente 
te regeer volgens die Woord van God; 
is dit die primêre taak van die diakens 
oni die barmhartigheidsdiens in die ge- 
meente en die wêreld te verrig. 

As die Skrifgegewens oor die amp 
nou nagegaan word, is dit opvallend 
dat daar nie 'n enkele duidelike aan- 


duiding is dat die amp van die ouder- 
ling of die diaken 'n permanente amp 
is nie. Argumente kan aangevoer word 
dat die amp lewenslank gegeld het 
want ons lees nêrens dat die ouderlinge 
of die diakens uit die diens getree het 
nie. Tog is dit ook wel duidelik dat die 
apostel Paulus nie voortdurend gear- 
bei het nie maar dat daar rusposes in 
sy ampsverrigting was. Maar dié ge- 
gewens is nie so duidelik en helder 
dat mens kan stel dat die Skrif ons 'n 
duidelike beginsel gee dat die amp Of 
lewenslank is en moet wees Of dat die 
amp tydelik is of moet wees nie. Die 
amp, Soos ons dit in die Nuwe Testa- 
ment sien, word nié bepaal deur die 
tydsduur van die roeping of die diens- 
werk nie maar deur die opdrag, die 
inhoud, die omvang, die kwaliteit van 
die dienswerk. Daarom kan dit seker 
ʼn billike afleiding wees as gestel word 
dat die tydsduur van die amp in die 
Nuwe Testamentiese tyd nie 'n saak 
van groot gewig was nie. Daarom kan 
die kerk hier ook sy eie, praktiese reëls 
tref en byvoorbeeld die amp van die 
predikant as 'n lewenslange roeping 
waardeer maar dié van die ouderlinge 
en die diakens as tydelik en deeltyds. 

Die interessante van die amp van 
ouderling en diaken is dat dit in die 
Calvinisties-reformatoriese kerke van 
die begin af gesien is as 'n deeltydse 
amp. Reeds in 1581 het die Sinode van 
Middelburg die vraag behandel of die 
amp van die ouderling voltyds kan 
wees en of 'n ouderling dan vir dié 
voltydse ampsbediening van 'n trakte- 
ment voorsien moet word. Prof. Da- 
naeus van Leiden het dié vraag in 'n 
advies beantwoord en gestel dat die 
Calvinistiese kerke daarvoor gekies het 
dat die ouderlingamp deeltyds sal 
wees. 

Die predikant, so oordeel hy, val in 
'n ander kategorie want hy wy sy hele 
lewe en al sy kragte aan die studie en 
die verkondiging van die Woord en 
daarom kan en mag hy nie ook nog 'n 
ander wêreldse beroep beoefen nie. 
Daarom het die predikant, omdat hy as 
't ware 'n voltydspermanente amps- 
draer is, reg op lewensonderhoud 
(1 Tim. 6 en | Kor. 9). As 'n ouderling 
egter, so stel prof. Danaeus, soveel tyd 
en krag aan sy ampswerk bestee dat 
sy eie sake en sy gesin daardeur skade 
sou ly dan eis die Christelike liefde dat 
dié ouderling uit die kerklike goedere 
'n traktement sal ontvang. 


OD Blaai om 

] Vervolg van vorige bladsy 


Die algemene opvatting is egter dat 
die diens van die ouderling en die 
diaken 'n liefdesdiens is wat hulle aan 
die gemeente bewys en waarvoor hulle 
geen besoldiging of vergoeding be- 
hoort te ontvang nie. 

Teenoor die die roomse hiërargies- 
geordende amp het Joh. Calvyn die 
tydelik-deeltydse ampsdraer in die re- 
formatoriese kerk ingevoer en so 'n 
geniale oplossing gevind vir die pro- 
bleem hoe om die vorming van 'n nuwe, 
kerklike hiërargie in die reformatoriese 
kerk te vermy. Aan die tydelik-deeltyd- 
se ampsdraer het hy die beginsel ge- 
koppel dat die ampsdraers in vergade- 
ring byeen moet kom om die kerk te 
regeer én dat die leidinggewende poste 
in die kerklike vergaderings steeds 
deur ander persone beklee moet word. 

Die probleem van die kontinuiteit 
van die kerklike werk deur hierdie 
voortdurende wisseling van die amps- 
draers was vir Calvyn geen beswaar 
nie. Vir hom het die waarborg vir die 
kontinuiteit daarin gelê dat dit Christus 
self is wat sy kerk regeer én dat alle 
ampsdraers buitendien in die uitvoering 
van hulle ampswerk gehoorsaam moet 
wees aan die Woord van God. 

So, met die beklemtoning van die 
feit dat die amp van die ouderling en 
diaken 'n tydelik-deeltydse amp is, het 
Calvyn 'n nuwe gebruik in die kerk na 
vore gebring wat die kerk die afgelope 
eeue goed te staan gekom het. 

Uit die voorafgaande historiese oor- 
sig het reeds geblyk dat nég Joh. Cal- 
vyn n6g sy navolgers ten opsigte van 
hierdie kerklike reël getrag het om 'n 
definitiewe Skriftuurlike basis daarvoor 
te vind nie. By die ondersoek na die 
Skriftuurlike gegewens word dit on- 
middellik duidelik dat die Nuwe Testa- 
ment géén aanduiding gee dat die amp 
dêér net vir 'n bepaalde termyn gegeld 
het nie. Ten opsigte van die herhaling 
van die handoplegging ten opsigte van 
die apostel Paulus kan daar gestel 
word dat die Skrif wel die gedagte ken 
dat 'n bepaalde opdrag gegee, nage- 
kom en voltooi kan word waarna daar 
weer 'n verdere opdrag volg. Tog is 
dit duidelik dat dit nie 'n beperking 
ten opsigte van die apostelamp, wat 
Paulus beklee het, beteken het nie. 

By die bestudering van die Skrifge- 
gewens is dit O6ok duidelik dat die 
verskillende ampte, soos dit in die tyd 
van die Calvinistiese hervorming in die 
kerkordes beskryf en omlyn is, nie 
net so in die Skrif terugvindbaar is nie 


aangesien die situasie daar baie d.w.s. 
in die Skrif se tyd meer vloeibaar is. 
Verskillende skrywers wat oor hierdie 
saak handel, is nagegaan en almal is 
eerstemmig dat vir hierdie saak daar 
géén definitiewe Skriftuurlike aanwy- 
sings bestaan nie.25) In hierdie verband 
kan miskien die beste verwys word na 
die opmerking van H. Bouwman:26) 


,Het tijdelijk dienen van de ou- 
derlingen en diakenen, het benoe- 
mens voor een bepaalden tijd, is 
iets geheel nieuws in de eeuw der 
Reformatie. In het N. Testament 
lezen wij van een aftreden niets. 
Evenmin wordt het dienen voor 
het leven als noodzakelijk aange- 
prezen. Wel bekomen wij de in- 
druk, dat de ouderlingen en dia- 
kenen voor het leven gekozen 
werden, maar wij moeten niet 
vergeten dat de ambten naar hun 
wezen wel onder de leiding der 
apostelen zijn ingesteld, maar dat 
deze zich eerst in de loop der 
historie ontwikkeld hebben tot de 
ambten in den bepaalden vorm, 
waarin wij ze kennen. Bovendien, 
de omstandigheid van het al of 
niet aftreden raakt het wezen der 
ambt nie... Wijl er geen voor- 
schrift is in Gods Woord hoe lang 
iemand moet dienen, is om prac- 
tische redenen tijdelijk dienen 
wenschelijk en noodig gekeurd.” 


Dit is dus duidelik dat die gebruik 
om ouderlinge elke twee jaar te herkies 
en wêér te bevestig, nié op 'n Skrif- 
tuurlike beginsel of reël gegrond is 
nie maar 66k nie strydig met die Skrif 
is nie. Dit is 'n suiwer praktiese reëling 
wat deur Joh. Calvyn in die kerkorde- 
like reëling van die gemeente Genêve 
ingeskryf is in die jaar 1541 en van- 
daar het dit in die Calvinisties-hervorm- 
de kerke tot vandag toe algemene na- 
volging gevind. 


(Word vervolg) 


AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 
Slegs R350 k.m.b. geen k.b.a. 
bestellings. 


TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 

Hoe is jou 
geheue 
deesdae? 


Is jou geheue deesdae 
SOOS `n sif? Moet jy hard 
dink om name te onthou wat 
jy goed behoort te ken? 

Dan is jou konsentrasie 
waarskynlik nie wat dit moet 
wees nie. Want geheue en 
konsentrasievermoë gaan 
hand aan hand. 

Jy kan geweldig baie baat 
by `n kursus Salusa 45. 

Salusa 45 help om fisiese 
lewenskrag te herstel. En as 
jou liggaam gesond voel, 
huisves jy ook `n gesonde 
gees. Jy konsentreer beter... 
selfs jou geheue verbeter. 

Luister na mnr. Van 
Heerdenvan KemptonPark: 
“Salusa 45 is merkwaardig. 
Ek het geen dryfkrag gehad 
nie... my geheue het my in 
die steek gelaat. Nou het ek 
`n volslae verandering on- 
dergaan.” 

En mnr. Van Vuuren, 
Pretoria, skryf: “Ek het my 
houvas verloor en moeilik 
gekonsentreer. Nou is ek 
weer fiks en vol vertroue.” 

Salusa 45 kan werklik 
help om vergeetagtigheid of 
verlies aan konsentrasie teen 
te werk. Vra gerus jou 
apteker. 

Moenie vergeet nie! 


salsadh) 


30 tablette vir R2,35. 'n Volle 3- 
maandevoorraad van 90 tablette vir 
R5,95. Slegs by apteke. 

Hierdie getuigskrifte is ongevraagd 
en die oorspronklikes lê ter insae. 

ONS BEJAARDES (6) 


KEN 


(Vervolg van die Augustus 1975 
uitgawe) 

NIE SLEGS DAE VAN DUISTER- 
NIS NIE! 'N PROFETIESE UIT- 
GANGSPUNT 
Oor lewe en dood het die Bybel 
baie te sê. Tussen wieg en graf lê die 
lewensduur. Soms is die pas tussen 
hierdie pole baie lank, sodat met reg 
van die ,,oudag” gepraat kan word. 
Die dae van ons jare, daarin is se- 
wentig jaar, of as ons baie sterk is, 
tagtig jaar, en die uitnemendste daar- 
van is moeite en verdriet.” (Psalm 

90:10.) 


DR. P. J. THEO KOEKEMOER 


Het Prediker 12 die oudag as 'n kwa- 
dedag beskryf, wanneer die mens hom- 
self ,,soos 'n sprinkaan” voortsleep, 
dan het die Bybel daarmee nie die 
enigste woord gespreek nie. Nee, die 
ouderdom kan ook 'n seën wees! 

Hierdie beter, hoopvoller klank vir 
die bejaarde hoor ons uit die mond 
van Moses: ,,Vir die gryshare moet jy 
opstaan, en die persoon van 'n grys- 
aard eer; en jy moet jou God vrees. 
Ek is die Here.” (Leviticus 19:32.) 
Die nakoming van hierdie vereiste ver- 
bind Moses hier duidelik met die gods- 
diens, met die vrese van die Here. 
Letterlik staan hier eintlik geskrywe: 
,jy moet die aangesig van die grysaard 
versier” in teenstelling met ontsiering. 

Die profeet Jesaja het baie eeue na 
Moses hierdie eerbied vir die bejaarde 
betrek in die profetiese aankondiging 
oor die trotse val van Babel: ,,Ek was 
toornig op my volk. Ek het my erfdeel 
ontheilig en hulle in jou hand oorgegee: 
jy het hulle geen barmhartigheid bewys 
nie, op die grysaards het jy jou juk 
baie swaar laat druk...” (Jesaja 47:6.) 

Hierdie verering van die oues van 
dae, wat in Israel op grond van die 
geloof (godsdiens) onderhou is, vind 
ons ook by ander oud-oosterse vol- 
kere van daardie dae. Die Griekse 
,presbeuo” dui die oudste aan maar 
ook diegenes wat geëer word, wat 
voorrang geniet, wat regeer en optree 
as gesante. By hierdie volke is dit 
egter bloot 'n deel van hulle kultuur- 
patroon. In Israel word in die ouder- 
dom iets van die goedheid van God 
gesien. Ons eer eintlik God in sy gena- 
degawe wanneer ons vir die bejaarde 
opstaan. Die groot waardering vir die 
ouderdom blyk ook daaruit dat ,,die 
oudstes” belangrike posisies beklee. 
Reeds Abraham het die kneg wat ,,die 
oudste” in sy huis is in bestuurs- 
funksie geplaas; hierdie kneg het die 
eer tebeurt geval om 'n vrou vir sy 





seun Isak te gaan soek. Moses moes 
uit die volk sewentig ,,oudstes” as 
mederegeerders aanstel (Numeri 11: 
16). Wee daardie land wie se koning 
'n kind is (Prediker 10:16), staan in 
skerp kontras met die heilsaankondi- 
ging van die. profeet Sagaria (8:4) in 
die belofte van heerlike seëninge. ,,So 
sê die Here van die leërskare: daar sal 
weer ou manne en ou vroue op die 
pleine van Jerusalem sit — elkeen met 
sy stok in die hand vanweë die veel- 
heid van hulle dae.” Een van die seë- 
ninge uit die Messiaanse heilstyd sal 
volgens Jesaja (65:20) wees dat in 
Jerusalem nie meer suigelinge sal wees 
wat net 'n paar dae oud geword het 
nie of grysaards wat hulle dae nie 
voluit lewe nie. 

Die oudag word as 'n besondere 
seën beskou omdat dit die dag is van 
die lewenswysheid en diepere insig 
in sake, op grond van die lang lewens- 
ervaring. Wanneer die jong koning 
Rehabeam die raad van die oudstes 
van die volk in die wind slaan, en in 
plaas daarvan die raad van die jong- 
manne volg om sy volk steeds harder 
te dryf, dan maak hy 'n groot fout. 
(1 Konings 12:6.) Die Spreukeboek is 
'n les van die ouer leermeester aan die 
jonger seun wat nog wys moet word 
(Spreuke 2:2 en ander tekste). Die 
spreukwoorde kom gewoonlik van die 
oudstes (| Samuel 24:14). Die oor- 
heersende gedagte is dat die rypere 
leeftyd ook wysheid teweeg gebring 
her en daarom eerbiedig moet word. 
Ook in die Nuwe Testament staan sake 
nie anders nie. Die leier van die ge- 
meente word genoem die ,,presbute- 
ros” of ,,presbutes” waarvan ons die 
eerste keer hoor in Handelinge 11:30. 
Dat ons hier aan ampsdraers, die ou- 
derlinge, moet dink, is wel seker, maar 
dat hulle juis oudstes genoem word 
sal seker ook beteken dat hulle uit die 
oudstes van die volk gekom het om 
hierdie opsigwerk te doen. Ook Paulus 
vra dat eerbied betoon moet word 
teenoor die ouer mense. Die Nuwe 
Testament staan op die basis van die 
Ou Testament en dis daarom ook be- 
gryplik dat Paulus vir sy jonge vriend 
Timotheus skryf: ,,n Bejaarde man 
moet jy nie hard bestraf nie, maar ver- 
maan hom soos 'n vader, jongeres soos 
broers, bejaarde vroue Soos moe- 
ders...” (I Timotheus 5:2.) Dit be- 
teken dat ons daardie oumense wat 
in sonde lewe op 'n eerbiedige wyse 
moet reghelp wanneer ons met hulle 
daaroor praat. Paulus vra die kinders 
en kleinkinders dat hulle sal leer om 
teenoor hulle eie huis eerbied te be- 
toon en vergelding te doen aan hulle 


mm S EILSESE 


ouers omdat dit goed is en aangenaam 
voor God (1 Timotheus 5:4). Net soos 
in die Ou Testament is die eerbied vir 
die ouer geslag gegrond in God se wil, 
naamlik dat dit goed is en aangenaam 
voor God. En wanneer Paulus vra dat 
die weduwees wat waarlik weduwees 
is, geëer moet word, bedoel hy waar- 
skynlik die wat na die dood van hulle 
man eensaam agtergebly het, meestal 
van alle steun en hulp beroof. Teenoor 
hulle in die besonder het die kerk 'n 
diakonale opdrag om uit te voer tot in 
die materiële sin van die woord. Ook 
die apostel Petrus (| Petrus 5:5) gee 
opdrag aan die jongeres om aan die 
oueres onderdanig te wees en vra om 
met ,,ootmoed bekleed” te wees in 
onderdanigheid aan mekaar. D.w.s. die 
ootmoed moet ,omgebind'” (bekleed) 
word soos 'n vrou wat gaan bedien 
haar voorskoot ombind. Die apostel 
Petrus kon inderdaad hier gedink het 
aan daardie les wat sy Heer hom ge- 
leer het met die voetwassing van die 
dissipels. Soos die Heer homself soos 
'n dienskneg geklee het, 'n skottel ge- 
neem het en die werk van 'n diens- 
kneg gedoen het, so moet ons ook 
t.o.v. veral die oueres optree. Die uit- 
drukking ,,met ootmoed beklee te 
word” is in een van die Nederlandse 
Bybelvertalings van die Nuwe Testa- 
ment deur professor Brouwer pragtig 
soos volg weergegee: ,,En gij allen, 
kleedt u in het onderling verkeer met 
deemoed.” In ons onderlinge verkeer, 
ons omgang met alle mense, maar in 
besonder word die bejaardes hier ge- 
noem, moet die nederigheid nie ont- 
breek nie. 

Laastens dien daarop gewys te word 
dat Jesus self in sy gesprekke met die 
skrifgeleerdes en die Fariseërs vir die 
ou mense in die bresse getree het. 
Jesus sê: (Mattheus 15:4 tot 6) ,,Eer 
jou vader en jou moeder; en: Hy wat 
vader en moeder vloek moet sekerlik 
sterwe. Maar julle sê: Elkeen wat aan 
vader of moeder sê: enige voordeel 
wat u van my sou kan geniet, is 'n 
offergawe — die hoef sy vader of sy 
moeder gladnie te eer nie. So het julle 
dan die gebod van God kragteloos ge- 
maak ter wille van die oorlewering.” 
Die saak staan hier so dat die skrifge- 
leerdes en Fariseërs se verklaring van 
die vyfde gebod (,eer jou vader en 
jou moeder...”) volgens hulle eie 
oorlewering dit moontlik maak vir 'n 
kind om aan sy ouers te sê dat hy aan 
hulle geen onderhoud kan gee nie, om- 
dat hy die bedrag van die onderhoud 
as 'n offergawe vir die tempel bestem 
het. Daarom noem Jesus hulle ,,ge- 

RE  veeaERe sg VR DIER BRIEK WERa se eN EEN 
Hervormde Predikantsvroue in Suid-Afrika vanaf 1652 


38. Johama Catharina Bode, eggenote 
van ds. R. N. Aling 


Ds. Robert Nicolaas Aling was die 
stamvader van 'n aantal Suid-Afrika- 
ners wat 'n vermeldenswaardige rol in 

die Kaapse samelewing en in die 
noordelike gebiede gespeel het. Hierdie 
opmerking geld ook vir ds. Johannes 
Fredericus Bode, wat hertroud was 
met die Suid-Afrikaans-gebore Johanna 
Florentina Ehlers en wie se oudste 
dogter, Johanna Catharina, met ds. 
Aling getroud is. Die oudste suster 
van Johanna Florentina Ehlers het 
reeds in 1753 met ds. Henricus 
Kroonenburg in die huwelik getree. 
Hieruit blyk dit dat Cornelis Ehlers en 
Johanna Catharina van der Poel, die 
Nederlands-gebore stamouers was, 


waarvan twee dogters en een klein- 
dogter met Hervormde predikante van 
die Kaap in die huwelik getree het en 
wie se nakomelinge tot op 

ENS SE SE 


die huidige 


- 





wy. EE P f 
Johanna Catharina Bode, die aanvallige 
eggenote van ds. Robert Aling, die 
eerste Hervormde predikantsvrou van 
wie daar 'n afbeelding opgespoor is 
en in hierdie reeks gepubliseer kan 
word. 


dag vooraanstaande en nuttige burgers 
van Suid-Afrika was en is. 

Robert Nicolaas (Nikolaus) Aling is 
in Wesfale gebore (in Burgsteinfurt 
of Borg-Steinfort) en nadat hy sy 
eerste opleiding aan die Hervormde 
Gymnasium aldaar gehad het, het hy 
sy teologiese opleiding aan die eeu- 
oue Teologiese Seminarium van Lingen 
gehad, waar sy kennismaking met 'n 











'n Tekening van ds. R. N. Aling, te middele van 


“sasie 


ie 
Nr Sie 

oi eer 






opgestopte koppe van wildediere 


en minerale, wat in 1797 deur lady Anne Barnard in die Paarlse Hervormde pastorie 

gemaak en in 1924 deur Dorothy Fairbridge in haar boek oor lady Anne Barnard 

gepubliseer is. Lady Barnard het ds. Aling leer ken as 'n gasvrye persoon wat lief 

was vir die natuur en hom verder beskrywe as ,about six feet seven or eight in 

height, broad in proportion, and with the sweet and good-humoured countenance 
that In think is often worn by those who can amuse themselves”. 


Kaapse student, C. H. Persoon, moont- 
lik in 1783 gelei het tot sy aansoek by 
die Klassis van Amsterdam om as 
predikant in een van die Kaapse ge- 
meentes geplaas te word. Nadat pro- 
ponent Aling op 2 Junie 1783 deur die 
Klassis ondervra en georden is, is hy 
op 4 Junie 1784 deur sy aanstaande 
skoonvader, ds. J. F. Bode, as pre- 
dikant te Drakenstein (Paarl), as op- 
volger van ds. Petrus van der Spuy, 
bevestig. 


Vyf maande na sy aankoms en be- 
vestiging as predikant, het ds. Aling 
op 7 November 1784 in die huwelik 
getree met die predikantsdogter, Jo- 
hanna Catharina Bode, wat op 18 
Januarie 1861 gedoop is. Uit hierdie 
huwelik is een seun en ses dogters 
gebore na wie straks verwys sal word. 


Uit die bekende werk van Dorothea 
Fairbridge: Lady Anne Bamard at the 
Cape of Good Hope, 1797-1802 blyk dit 
dat John Barrow in Julie 1797, drie 
jaar voor die dood van ds. Aling, 'n 
besoek aan die Paarl en omstreke af- 


gelê en, onder andere, ook met ds. en 

mev. Aling in die Paarl kennis gemaak 
het. ,| have been detained here two 
days by the kind & chearful (sic) 
hospitality of Mr. Aling the Minister 
of the Paarl & that of Madame his 
Wife, two more worthy and agreable 
people are not to be met with in 
Africa”, skrywe John Barrow oor die 
pastoriepaar van die Paarl (Drakens- 
tein). The former has furnished me 
with a valuable collection of minerals 
and much information of the Country, 
and the latter | find has stowed our 
wagons well for the Journey.” Waar 
John Barrow se ,,Travels into the In- 
terior of South Africa” op talle plekke 
onsimpatieke en lasterlike verwysings 
bevat oor die blankes van Kaapland en 
hy deur sy geskrifte groot bitterheid 
veroorsaak het, kry ons in hierdie brief 
van hom aan lady Anne Barnard waar- 
derende opmerkings oor die egpaar 
Aling en kan ons die afleiding maak 
dat mev. Aling gasvryheid betoon het, 
nie net teenoor John Barrow in Julie 
1797 nie, maar waarskynlik ook teen- 
oor ander besoekers in die destydse 
verafgeleë Bolandse streke. 

] Na volgende bladsy 


In November 1797 het lady Anne self 
die geleentheid gekry om haar egge- 
noot, Andrew Barnard, te vergesél op 
'n politieke sending wat hy in opdrag 
van lord Macartney na Stellenbosch en 
omstreke moes uitvoer. Vanuit Stellen- 
bosch het hulle besoeke aan verskil- 
lende plekke met die rytuig van die 
landdros afgelê. In die Paarl ,,they 
found a kindred hospitable spirit in 
the Minister, Mynheer Aling, a lover of 
natural history, “about six feet seven 
or eight in height, broad in proportion, 
and with the sweet and good-humour- 
ed countenance that | think is often 
worn by those who can amuse them- 
selves'...” Na die Barnards se terug- 
keer in Kaapstad het hulle reëlings ge- 
tref dat tien dosyn bottels portwyn 
aan ds. Aling gestuur moes word, die 
grootste geskenk wat die Kolonie in 
daardie jare kon aanbied as 'n blyk van 
dank vir die egpaar se gasvryheid. 

As liefhebbery het ds. Aling mine- 
rale en horings van Suid-Afrikaanse 
wildsoorte versamel. 'n Tekening wat 
lady Anne Barnard van ds. Aling ge- 
maak het, toon hom waar hy by 'n 
tafel sit met opgestopte koppe van 
wildediere teen 'n muur agter hom en 
'n aantal voorwerpe, waaronder voor- 
werpe wat soos minerale lyk, op die 
tafel voor hom. John Barrow het by- 
voorbeeld 'n ,,verfsteen'” van ds. Aling 
gekry. Binne in die klip was daar 'n 
fyn soort poeier van enige soort kleur 
behalwe groen. Wanneer dit met olie 
gemeng is, is dit deur die destydse 
inwoners van die binneland gebruik 
om hul huise, waens en ander voor- 
werpe mee te verf. 

Ds. Aling se gemoedelike, rustige, 
vriendelike geaardheid en beminlikheid 
het hom baie goed te staan gekom toe 
hy as opvolger van ds. Petrus van der 
Spuy, twiste wat in die gemeente ont- 
staan het, deur sy vriendelike en takt- 
volle optrede uit die weg moes ruim. 
'n Sekere lidmaat, Jan Nieuwoudt, wat 
reeds in 1772 saam met 'n aantal ander 
lidmate onder sensuur geplaas is, het 
eers in 1786, tydens die bediening van 
ds. Aling tot berou gekom waardeur 
die sensuur opgehef en hy weer die 
sakramente kon gebruik. 

Die eredienste is opnuut trou by- 
gewoon sodat die kerkgebou, waarvan 
die bou reeds in 1718 begin het, te 
klein geword het om aan al die ge- 
meentelede plek te bied. Nadat 'n 
pastorie, opgerig is, is 'n begin ge- 
maak met die bou van 'n nuwe kerk- 
gebou, ontwerp deur die bekende ar- 
gitek L. M. Thibault, van Kaapstad. 
Toe Cornelius de Jong vroeg in die ne- 
gertigerjare van die 18de eeu 'n besoek 
aan die Paarl gebring het, wat destyds 
kleiner as Stellenbosch was en waar- 
van die gemeente van ds. Aling uit 
ongeveer 200 lidmate bestaan het, het 
hy ook 'n besoek aan die pastorie ge- 
bring. In sy ,Reizen naar de Kaap de 


Goede Hoop, lerland en Noorwegen, in 
de jaren 1791 tot 1797”, wat in 1802 
tot 1803 in drie dele in Nederland ver- 
skyn het, skrywe De Jong dat die 
kerkgebou van die Paarl met weinig 
smaak gebou was, maar dat die pas- 
torie, wat reeds in 1750 in gebruik ge- 
neem is, ruim was en oor ,alle ge- 
makken'” beskik het. Waar hy oordeel 
dat die burgers ,,gasvry, verpligtende 
en voorkomend jegens vreemdelingen” 
was, het hy waarskynlik ook die eg- 
paar Aling in gedagte gehad. 

Die nuwe kerkgebou, wat vandag 
nog as die oudste bestaande kerkge- 
bou in Suid-Afrika in gebruik is, kon 
eers in 1805 ingewy word, vyf jaar 
nadat ds. Aling, onder wie se leiding 
met die ontwerp en bou 'n begin ge- 
maak is, op 24 April 1800 oorlede is. 

Van die ses dogters wat uit die 
huwelik van ds. Aling met mej. Bode 
tussen die jare 1788 en 1800 gebore 
is, het net drie in die huwelik getree. 
Die oudste dogter, Johanna Gerhardina 
Correlia, was getroud met 'n Neder- 
landse see-offisier, Johan Alexander 
Tulleken, van Leiden, terwyl Dorothea, 
wat in 1797 gebore is, op 18 Mei 1829 
in die huwelik getree het met dr. Rob- 
bert Farguhar Osborn, van Antigua in 
Wes-Indië. Dr. Osborn het vir geruime 
tyd as medikus in die Paarl geprak- 
tiseer. Een van die bronne wat geraad- 
pleeg is, beweer dat dr. Osborn met 
Jacoba Johanna Aling, gebore in 1792, 
getroud was en dat een van die ses 
dogters die eggenote van ds. Henry 
Sutherland, van die Ned. Hervormde 
gemeente van Worcester, geword het. 

Twee seuns van die egpaar Osborn 
het belangrike betrekkings in Natal be- 
klee. Robert Osborn het daar as land- 
meter gepraktiseer en sy broer, Mel- 
moth, wat in 1868 magistraat van die 
vier jaar-oue gehuggie Newcastle was 
en in die grootste van die destyds-be- 
staande vyf woonhuise op die dorp 
gewoon het, sou agt jaar later, vanweë 
sy agtergrond en kennis van Hollands, 
vir sir Theophiius Shepstone op sy 
anneksasiesending na die Zuid-Afri- 
kaansche Republiek vergesel. 

Ds. Frans Lion Cachet, die stigter 
van die Nederduitsch Gereformeerde 
Kerk in die Zuid-Afrikaansche Repu- 
bliek in die sestigerjare van die vorige 
eeu, het in 'n brief wat hy onder die 
skuilnaam ,,A voice from the Trans- 
vaal” in die ,,Natal Mercury” van 
31-3-1869 gepubliseer het, gepleit dat 
Engeland die Republiek by wyse van 
'n koninklike proklamasie moet annek- 
seer. ,,To make this annexation palate- 
able”, het hierdie, beroerder van Israel 
geskrywe, ,,to the inhabitants of the 
Republic and to prevent any disturb- 
ance whatever, let the Imperial Govem- 
ment send us Cape men to rule over 
us and not Englismen fresh from 
Europe... magistrates like... Mr. Os- 
born from Newcastle... who can put 


up with our guantities and prejudices, 
men who understand our position...” 

Die raad wat ds. Cachet in 1869 aan 
die Britse owerheid gegee het, en 
waarna hy in 'n vertroulike brief aan 
Shepstone later verwys het, is in 1876 
opgevolg toe Shepstone, 'n gebore 
Suid-Afrikaner, as leier van die sending, 
magistraat Melmoth Osborn, van New- 
castle, ook 'n gebore Suid-Afrikaner, 
vanweë sy kennis van Hollands en 
kaffertale as sy privaat sekretaris en 
sekretaris van die sending aangestel 
het. Hierdie kleinseun van ds. en mev. 
Aling het sy naam in die annale van 
die geskiedenis van die Zuid-Afri- 
kaansche Republiek verewig toe hy op 
12 April 1877 in sy hoedanigheid as 
sekretaris van Shepstone met bewende 
stem en hande vanaf die stoep van die 
eerste ou Goewermentsgebou op die 
Pretoriase kerkplein en in teenwoor- 
dikheid van 'n klompie Engelse en 
Afrikaners, die drie anneksasiepro- 
klamasies en 'n brief van Shepstone 
voorgelees het, terwyl die Vierkleur 
neergehaal en die Britse vlag in sy 
plek gehys is. Met hierdie handeling 
het die duurgekogte vryheid van die 
Boere in een van die noordelike Re- 
publieke voorlopig tot 'n einde gekom. 
'n Kieinseun van 'n Hervormde pre- 
dikant het hiertydens 'n rol gespeel 
terwyl 'n Hervormde predikant, ds. H. 
S. Bosman, Shepstone help beëdig het. 

Kort na die anneksasie het Melmoth 
Osborn die regeringsekretaris van 
Transvaal geword en na die herstel van 
die Zuid-Afrikaansche Republiek het 
hy saam met die ander Britse ampte- 
nare, waaronder die Boerehater, Rider 
Haggard, na Natal teruggekeer waar hy 
in die tagtigerjare as hoofkommissaris 
in Zululand te Eshowe opgetree het. 
Ter erkenning van sy dienste het hy 
later 'n adelike Britse titel ontvang. 
Die Natalse dorp, Melmoth, is na hom 
vernoem. 'n Derde broer, Aling Osborn, 
was in Natal 'n suksesvolle suikerboer 
en het hom na sy verblyf in Natal weer 
in Kaapland gaan vestig. 

Die oudste kind en enigste seun van 
Aling-egpaar, was Robert Frederik 
Franciscus, wat in 1785 in die Paarl 
gebore en op 21 Maart 1821 met Hester 
Anna Meiring, 'n kleindogter van ds. 
A. M. Meiring en Rykje van der Byl, 
getroud is. Robert is deur sy ouers na 
Nederland gestuur met die oog op sy 
teologiese studie maar aangesien hy 
rie baie sinnigheid daartoe gehad het 
nie, het hy in Nederland verkies om 
landmeter te word. 

Landmeter Aling en sy gesin het op 
die plaas ,,Bethal”, in die Paarl-distrik 
gewoon waar hulle bekendheid vir hul 
gasvryheid verwerf het. Die Kaapse 
goewerneur, sir George Grey, het ver- 
skillende kere by die Aling-gesin tuis- 
gegaan. 

Op die plaas ,,Bethal” is sewe kin- 

TE EE 
VRA DIE JEUG REFORMASIE? 


Volgens koerantberigte oor die jong- 
ste A.S.B.-kongres in Johannesburg is 
daar nogal heelwat kontensieuse sake 
aangeroer in referate wat blykbaar oor 
kerk en jeug gehandel het. As 'n mens 
die opskrifte van hierdie berigte onder 
0ë neem, dan behoort dit jou as gelo- 
wige te ontstem met 'n diep bekom- 
mernis in jou hart. 


Tog wil ek sekere stellings wat ge- 
maak is, en soos ek dit lees, bevraag- 
teken. En ek wil dit doen met apologie 
teenoor referente, as die berigte soos 
ek dit lees, nie hulle bedoeling is nie, 
maar dan ook terselfdertyd met 'n 
vriendelike vermaning aan die pers as 
hulle hulle daaraan skuldig gemaak het 
om 6f sekere sake uit verband te ruk, 
6f oor te beklemtoon en dikker aan te 
maak. 


Die opskrifte van die persberigte is 
skrikwekkend: 


,Teoloë sê jeug is vervreem.” (OG- 
GENDBLAD 3 Julie 1975.) 


,Kerklike lewe te star vir Afrikaner- 
jeug.” (BEELD 2 Julie 1975.) 


Om elke oggend vir iemand te sê, 
dat hy siek lyk, kan in baie gevalle 
meebring dat hierdie persoon na 'n 
maand sy dokter gaan raadpleeg, om- 
dat hy werklik siek voel. Om sulke 
bewerings te maak, en dan nogal deur 
op So 'n wyse te veralgemeen, kan net 
dié nadelige gevolg hê, dat die be- 
trokkenes moet glo, wat in werklik- 
heid nie so is nie. 


Ek wil sekere stellings bevraagteken, 
en wel onder andere op grond van 
meer as twintig jaar se ervaring in 
herderlike werk, en twaalf jaar van 
direkte kontak met die jeug van die 
kerk vanweë my verbondenheid met 
die Raad vir die Belydende Jeug. Talle 
jeugkampe en saamtrekke, ja, oor die 
Republiek, is bygewoon, en ek het juis 
die teenoorgestelde ondervind van se- 
kere bewerings wat gemaak is. Ek 
noem 'n voorbeeld ,,Eenvoudige en 
duidelike antwoorde op probleemvrae 
word nie in die prediking gegee nie”. 
Dit is juis nie éns ondervinding nie. 
Wat wel die waarheid is, is dat 'n 
mens altyd met sondaars te doen het, 
wat soms die eenvoudige en duidelike 
antwoord wat God deur sy Woord gee, 
nie wil aanvaar nie. 


Hy wil van die evangelie 'n pot- 
pourri maak met interpretasies en by- 
voegings en weglatings en verdraaiings 
en wat dies meer sy, omdat hy dit wil 
laat aanpas by die drif en drang van 
sy natuur en by die ideologie waaraan 
hy hom versondig. 


Wanneer die bewerings en opmer- 
kings wat gemaak is so in die algemeen 
beskou word, kom dit voor asof die 
kerk hom van die mens vervreem het. 
Maar as dieper ingegaan word op die 
verskynsels en die aanbevelings of 


DS. N. H. BUITENWEG 


voorstelle, lyk dit eerder andersom die 
geval te wees, naamlik dat die mens 
hem vervreem van die Heer van die 
kerk. In hierdie geval is dit nie die kerk 
wat reformasie nodig het nie, maar die 
mens. 


Ek haal aan uit die berig in BEELD 
van 2 Julie: 


,Dit is onrusbarend dat Afrikaners 
soms in die kerk bly, maar skerp kri- 
tiek op die leiersfigure van die kerk 
uitspreek... Die huidige geslag Afri- 
kaners word mondig en wil vir hulle- 
self dink. Hulle wil nie die bevoogding 
van die institusionele kerk hê nie.” 


As dit so is dat hierdie geslag Afri- 
kaners vir die eerste keer nou mondig 
geword het, en vir hulleself dink, mag 
God sy kerk beskerm teen mense wat 
dan op grond hiervan die kerk wil laat 
verander of ,,vernuwe”. 


Ek weet nie van watter jeug hier 
gepraat word nie, maar dit is nie die 
jeug wat ék ken nie. Die mens, en 
besonderlik die jongmens van hierdie 
korrupte sg. Christelik Westerse be- 
skawing, weet dat waar die mens voor 
die waarheid van God, voor God te 
staan kom, hy ontdek dat die resultaat 
van sy selfdink 'n mislukking is. Wan- 
neer dit gaan om die mens as ge- 
roepene voor God, wil die gelowige 
juis nie steun op sy eie mondigheid 
oi volwassenheid, of wat mens dit ook 
wi: noem nie, want hy kan nie vir hom- 
self dink nie. Van die dag af dat hy 
gedink het dat hy mondig is, dat hy vir 
homself kan dink, het hy die dood oor 
homself gebring. Dit het God geweet, 
daarom het Hy die mens vermaan: 
,Van al die bome van die tuin mag jy 
eet, MAAR van die boom van die ken- 
nis van goed en kwaad, daarvan mag jy 
nie eet nie...” ...maar die mens het 
vir homself gedink. Hierna het God 
weer gekom, self die wet vervul, maar 
die mondige mens wat vir homself 
gedink het, het gesê: ,,Weg met Hom, 
laat Hom gekruisig word... Laat vir 
ons Barabbas los!” 

Dit is juis wat die jeug vandag 
soek... die leiding, die troos en die 
sekerheid wat daar in die verkondiging 
van Gods Woord is — minder die ge- 

praat en gebrabbel van mense, meer 
verkondigings, aankondiging van Gods 
hei: wat in Jesus Christus is. Om hier- 
die rede is dit ontstellend om te ver- 
neem wat 'n teoloog dan sê: ,,Van die 
preekstoel af moet meer gepraat en 
minder gepreek word...” 


Hieroor gaan ons later verder gesels. 
(Word vervolg) 





KATKISANT VERSOEK 


Van Johan Aures, 'n katkisant uit 
Turffontein het ons 'n stuk vir publi- 
kasie ontvang. Dit is 'n weergawe van 
Bybelgedeeltes wat by bepaalde le- 
wensomstandighede met vrug gelees 
kan word. Die Bybelverse laat ons om 
ruimte te spaar weg. Lesers kan dit 
asseblief in hulle Bybels nalees, maar 
die tekste word hier gegee: 


1. ,Wanneer ek vrees vir die duistere 
toekoms lees Ps. 27:1-3, 5, 6, 10 
en 14. Lees ook Ps. 121. 

2. Wanneer iemand in sy jeug moe- 
deloos word lees dan: Prediker 
11:9, 10 en lees nou Prediker 12-1- 
14 en lê veral klem op vers 1, 12, 
1314. 

3. Vir beheersing van die tong, lees 
Jakobus 3:1-12, maar Iê veral klem 
op vers 5 en 6. 


KEN ONS HULLE? 

veinsdes'”, omdat hulle onder die 
dekmantel van godsdiens hulle ver- 
antwoordelikheid teenoor hulle ouers, 
wat nou nie meer vir hulleself kan 
werk nie, ontduik. Jesus gebruik 'n 
woord van Jesaja om hulle tot na- 
denke te stem: ,,Hierdie volk nader 
My met hulle mond en eer My met 
die lippe, maar hulle hart is ver van 
my.” (Mattheus 15:8.) 

Die bejaarde wat diep bewus daar- 
van is dat hy/sy daagliks leef in die 
skaduwee van die dood, dat die tyd 
om ,,huistoe” te gaan op een of ander 
tyd moet aanbreek, kan gerus in ge- 
dagte neem dat vir hulle wat leef in 
die doodskaduwee — en dis vir ons 
almal, jonk en oud bedoel — het daar 
'n lig opgegaan: ,,die volk wat in duis- 
ternis wandel, het 'n groot Lig gesien, 
en die wat sit in die land en skaduwee 
van die dood, vir hulle het 'n Lig op- 
gegaan.” (Mattheus 4:16). Hierdie lig 
is Jesus Christus; deur en deur pro- 
fetiese taal. 

(Word vervolg) 














Die Kategese 





KRITIEK EN KOMMENTAAR OP GELOOFSLEER (9) 


D. MOEILIKHEIDSGRAAD 


Met hierdie woord word bedoel die 
graad van ingewikkeldheid waarmee 
die leerstof aangebied word. Hoewel 
dit nie uit die ingekome kritiek juis 
blyk nie, weet ons dat daar ook die- 
gene is wat 'n strenge differensiasie- 
grondslag in die kategese wil hand- 
haaf, soos by die dagskole. Dan word 
met moeilikheidsgraad ook die stan- 
daard bedoel wat die stof moeilik ge- 
noeg vir die bevattingsvermoë van die 
betrokke kind aanbied. Oor hierdie 
twee opvattings in verband met die 
moeilikheidsgraad wat in 'n mate ook 
aaneen sluit met mekaar, wil ons 'n 
bietjie gesels. 

Ons handel eerstens oor die moeilik- 
heidsgraad in verband met die differen- 
siasiebeginsel. Hier is die uitgangspunt 
van die voorstaanders daarvan twee- 
ledig. In die eerste plek word uitge- 
gaan van die veronderstelling dat Jesus 
wat die groot Kategeet is, die gelyke- 
nis van die talente bedoel het op die 
katkisasie, of ter minste 66k op die 
katkisasie. Daarvolgens moet aan die 
slim kind baie katkisasiestof en moei- 
like katkisasiestof gebied word, in oor- 
eenstemming met sy tien talente of 
vyf talente. 'n Tweede veronderstelling 
by die moeilikheidsgraadmense is dat 
elke kind na sy vermoë behandel moet 
word sodat sodoende daarna gestreef 
kan word ,,om besondere talente van 
leerlinge te aktiveer en sodoende te 
laat ontplooi” (dr. D. J. Malan, Diffe- 
rensiasie in ons Kategese, Voorligter, 
Augustus 1975, bl. 36). Oor hierdie 
standpunt wil ons kortliks opmerk dat 
die talente volgens die gelykenis reeds 
deur God aan die besondere mens ge- 
gee is. Dit word nie deur kategese 


gegee nie. Dit wil sê, waarmee die be- 


sondere mens ookal besig is, in hierdie 
geval kategese, sal die tientalent man 
'n tientalent verwerking of werk daar- 
van behoort te maak. Maar die ,,daar- 
van” van die kategese wat hom gebied 
word, behoort vanweë die wese van 
die kategese nie moeiliker of makliker 
vir die een teenoor die ander te wees 
nie. Die rede waarom ek so sê is om- 
dat dit in die kategese nie gaan om 
aktivering van verstand, talente of die 
opskerping van denkvermoëns nie. Dit 
gaan by die kategese om inskerping 
(Deutr. 6:7). In die kategese is die 
kompetisiegedagte en differensiasie- 
beginsel in wese nie belangrik nie. 
Geen katkisant kan met sy katkisasie 
hoër hoogtes of grade van hoogtes en 
Standaarde bo ander katkisante bereik 
nie. Die kategese bied nie verskillende 


moontlikhede vir verskillende mense 
nie. Die adres wat die kerk die kind 
moet aanbied met die kategese moet 
sé gegee word dat die mins begaafde 

dit ook kan ken. Die adres van ons 
saligheid is nie moeiliker of makliker 
na gelang ons graad van intellek nie. 
Want daardie adres is 'n dwaasheid vir 
die menslike denke. 

Aan die ander kant hou ons tog re- 
kening met die verstandelike vermoëns 
van katkisante. Ons maak die diffe- 
rensiasie egter nie ons uitgangspunt 
en die bepalende nie. Die mate waarin 
ons tog prakties met die katkisant se 
ontwikkeling rekening hou, kan by- 
voorbeeld gesien word in die feit dat 
die jongeres net 6f die teks 6f die 
vraag en antwoord leer. Die oueres, 
nie net omdat hulle ouer is nie, maar 
ook omdat hulle voorheen reeds af- 
sonderlik vrae en tekste geleer het, 
leer beide saam. Ook die herhalings- 
beginsel wys daarop dat kleiner kin- 
ders nie so volledig al die feite hoef 
te leer nie, want mettertyd leer hulle 
meer. Daarom word ouderdomme by 
mekaar gegroepeer sodat die kategeet 
se gesprek, byvoorbeeld oor die pre- 
diking, herlei of gereduseer kan word 
tot die bevatlikheidsvermoë van die 
kind. 

Daar is egter die tweede probleem 
in verband met die moeilikheidsgraad, 
en dit is die kritiek wat geopper is in 
die algemeen teen die Geloofsleer se 
stof. 'n Voorbeeld wat hier genoem 
word, is teks 4.a. wat lui: Ons was 
haatlik en het mekaar gehaat — Titus 
3:3. Die vraag is hier geopper: Hoe 
kan dit aan die heel kleintjies verdui- 
delik word dat die mens se natuur sê 
is? As antwoord hierop wil ek die 
kritiseerder en leser verwys na Ver- 
klaring A by bogenoemde teks. Verder 
moet daarop gelet word dat dit in die 
kategese nie primêr gaan om dit uitleg 
of verstaan van 'n geloofsleerfeit nie. 
Dit gaan in hierdie stadium van 'n mens 
se lewe om die vormende fondament 
wat as vé6ropstellings in jou gedag- 
testruktuur ingelê word. Dis fataal om 
enigsins te dink dat aan 'n klein kindjie 
verduidelik kan word hoe die mens se 
natuur wesenlik haat is. Maar in die 
kategese gaan dit nie om die hoe en 
die begrip nie, maar om die dat en die 
feit. Die feit dat jy sondig is, dat die 
sondeval die feitelike begin daarvan is. 
In die kategese gaan dit primêr om 
insnyding, inleg (Luk. 6:48; Deut. 6:7), 
nie uitleg wat sekondêr is nie. 


'n Verdere voorbeeld word genoem 
ter stawing vir die standpunt dat die 
Geloofsleerboekie ,,te swaar” is en 
dat dit ,,uiters moeilik is om die stof 
te hanteer”. By vraag 33, word gesê, 
is die kategeet verleë met ,,baar'” en 
,swanger”. Na aanleiding hiervan word 
dan beweer dat die boekie ,,pedago- 
gies en psigologies nie heeltemal korrek 
is nie”! Neem nou die volgende m6oi 
in ag. Eerstens, sal 'n noukeurige be- 
skouing van die rooster laat blyk dat 
'n kind aan die einde van sy dertiende 
jaar verkeer wanneer hy vir die eerste 
keer Jes. 7:14 se woorde ,,swanger” 
er. ,baar” leer. In daardie ouderdom 
was Maria, om wie dit hier gaan, byna 
moeder! Tweedens, wil ek dit waarlik 
betwyfel of gedeeltes van die bekende 
profesie van Jes. 7 om pedagogiese en 
psigologiese redes van die jeug weer- 
hou moet word. Derdens, wil ek vra 
of dit nie hierdie soort ,,pedagogiek” 
en ,,psigologie” is wat nou die kerk 
wil dwing om geslagsvoorligting op 
verkeerde en misplaaste wyse en 
vlakke te wil invaar nie? 


Daar word blydskap uitgespreek oor 
die dogmatiese begin, reeds met die 
klein kindertjies. Maar tog voel som- 
mige dat die Geloofsleer in drie bande 
uitgegee moet word. Hier word seker 
bedoel iets soos 'n susterskerk van 
ons se rooiboekie en groenboekie en 
blouboekie! Die gedagte van hierdie 
kritikus is dat die boekie vir kleintjies 
nog veel eenvoudiger as die huidige 
moet wees. Tog dink ek dit is nie 
nodig nie, en is werklik oorbodig. 
Eerstens, is die huidige tekste net so 
maklik, indien nie makliker nie, as die 
voorheense ,,nie-dogmatiese” tekste. 
Tweedens, kom eers die tienjariges by 
die vrae en antwoorde. Die kleintjies 
is dus nie daarmee ,,opgesaal” nie. 
Hierdie vrae en antwoorde is meestal 
amper makliker nog as die maklike 
tekste. Derdens, moet die roosteruit- 
ganspunt altyd in gedagte gehou word, 
dat dit om eenvoudige kernsake gaan 
wat herhaaldelik weer mettertyd ter 
sprake kom. Indien ons hierdie uit- 
gangspunt goed snap en dit dwarsdeur 
die kerk konsekwent toepas, sal alle 
besware oor moeilike stof, soos mis 
voor die mêre-son verdwyn. 

@ 





'n Samelewing kan geen appels meer 
eet nie as dit die appelboom omkap. 


'n Kultuur gaan onder as dit sy eie 
oorsprong verraai. 


Ds. G. H. J. Gijmink 


Die Hervormer, Oktober 1975, bladsy 27 


,Van der Hoff" se aandeel: 





Op 25-26 April 1975 is die jaarlikse 
teologiese kongres tussen die teolo- 
giese fakulteite van die drie Afrikaanse 
susterkerke te Stellenbosch gehou. Die 
tema vir die kongres was: Kategetiese 

onderrig. Die volgende referate is ge- 
lewer: (1) Kategetiese onderrig en die 
Skrif (Potchefstroom); (2) Geskiede- 
nis van die kategese (Deo Gloria); (3) 





Hansie Wolmarans 


Die subjek van die kategetiese onderrig 
(Van der Hoff Teologiese Vereniging); 
(4) Metodiek van die kategetiese on- 
derrig (Polumnia, Stellenbosch). 


Mnr. Hansie Wolmarans het Van der 
Hoff Teologiese Vereniging se referaat 
gelewer, met mnr. Roelf Coertze as se- 
kundus. 


Uit die eerste referaat het dit geblyk 
dat die kategetiese onderrig ten nouste 
met die kerk verbonde is, en dat dit 
verbonde is met die herder en leraars- 
amp. Die inhoud van die kategese is 
die volle Godsopenbaring in Jesus 
Christus. 


Uit die geskiedenis van die kategese 
(tweede referaat) was die volgende 
fasette veral beklemtoon: (a) In die 
Ou Testament, waar die wortels van 
die kategese lê, is deeglik rekening ge- 
hou met die leeftydsfases van 'n kirid. 
Die verantwoordelikheid vir die onder- 


TEOLOGIESE KONFERENSIE 


rig was egter nie net op die skouers 
van die rabbi's nie, maar ook die ouers 
het 'n verantwoordelike taak in hierdie 
opsig gehad. (vgl. Dt. 6:7.) (b) Uit die 
praktyk van die kerk deur die eeue is 
dit duidelik dat die kategetiese on- 
derrig aityd amptelike onderrig was, 
en die verantwoordelikheid van die ge- 
meente as geheel. 


Van der Hoff het die klem laat val op 
die verkondigingskarakter van die ka- 


aim 


Roelf Coertze 


tegese. Na aanleiding van prof. J. 1. de 
Wet se definisie, kategete diploma 
kursus, deel |, hoofstuk 3 p. 50, is 
kategese as volg omskryf: 


,Die kategese is 'n gestalte van die 
kerklike verkondiging wat langs die 
weg van die bybring van feitekennis, 
en verklaring van die betekenis van 
die feite, en van kontrole en verstaan 
van die feite, die volle omvang van 
die evangelie in die regte volgorde tot 
stigting en vermeerdering van die ge- 
loof aan die gemeente van Christus 
wil bedien.” Die doei van die kategese 
is ,,...om die jeug van die kerk en 
hulle wat tot die kerk wil toetree te 
onderrig aangaande die leer van die 
kerk waarin hulle opgeneem is deur die 
doop, om hulle voor te berei vir die 
deelname aan die Heilige sakramente 
en vir die aanvaarding van mede-ver- 
antwoordelikheid vir die opbouing van 
die Godsryk in die algemeen en van 

die Nederduitsch Hervormde Kerk in 
die besonder”. 


Aangesien volgens die Bybelse ge- 
gewens die predikant die primêre ver- 
kondigingstaak in 'n gemeente het, be- 
hoort die predikant die leiding in die 
kategetiese onderrig te neem. 'n Goeie 
metode is om oor die voorgeskrewe 
werk te preek. Na die diens verdeel 
die kinders in klasse en veral die ou- 
derlinge behoort dan te kyk of die 
kinders reg gehoor en reg geluister 
het, deur middel van vrae. Dit is uit 
die Bybelse gegewens duidelik dat die 
ouderling die opsighoudende taak in 
'n gemeente het en dit funksioneel van 
sy amp is om die kategese te behartig. 
Dearom word dit aanbeveel dat soveel 
ouderlinge as moontlik die kerk se ka- 
tegete-kursus loop, ten einde beter 
voorbereid vir hulle taak te wees. Wan- 
neer daar nie genoeg ouderlinge be- 
skikbaar is nie, word van gemeente- 
lede gebruik gemaak. Primêr is egter 
die beginsel dat Christus sy kerk deur 
die ampte regeer. 


Die referent het ook veral daarop 
klem gelê dat kategese, Bybels gesien, 
nie van die ouers losgemaak kan word 
nie. Deur middel van huisgodsdiens is 
dit die plig van die ouers om die voor- 
geskrewe werk deur die week met 
hulle kinders te behandel. 


Ten slotte is aangetoon dat die kerk- 
like kategese nie in die opvoedkunde 
gegrondves mag word nie, maar slegs 
op die Bybel. Vorm (metodiek, aanbie- 
ding) en die inhoud (aard en doel) 
vorm 'n onverbreekbare band en albei 
moet op die Skrif gefundeerd wees. 


Die laaste referaat het die feit van 
opleiding baie sterk beklemtoon. Dit 
is wel waar dat die Heilige Gees die 
eintlike verkondiger, die eintlike kate- 
geet is, maar ook waar dat die Heilige 
Gees goed toegeruste persone beter 
kan gebruik. 


Alhoewel die kongres te Stellen- 
bosch was, was Van der Hoff baie 
geed verteenwoordig met agt afge- 
waardigdes. Uit die besprekings wat 
né die referate gevolg het, het Van 
der Hoff 'n nugtere en wetenskaplike 
aandeel gehad, wat getuig het van 'n 
deeglike opleiding. 'n Mosie van volle 
vertroue in die teologiese professore 
is dan ook op 'n daaropvolgende Van 
der Hoff vergadering aangeneem, as 
dankbetuiging vir die vormende invloed 
wat hulle op die teologiese studente 
uitoefen. 

@ 








BRIEWE 

EN BERIGTE 
UIT 
GEMEENTES 





KINDERS VRA! 


Geagte Redakteur, 
Insake Die Kinders se Hervormer, 


Gedurende 'n kategetiese personeel- 
vergadering was die Kinders se Her- 
vormer wat in die verlede in Die Her- 
vormer verskyn het, en nou uitgelaat 
word in detail bespreek. 

'n Algehele versoek word aan u ge- 
rig dat ons die kinders se deel ge- 
weldig mis en as dit moontlik is weer 
moet terugplaas. 

Ons wat gereeld ons wyke besoek 
sien nou verleë gesiggies, want die 
vraag word gereeld deur die kinders 
gevra ,Oom waar is ons deeltjie dan?” 

Mag die Here jul in die saak bystaan 
en wysheid gee. 

Die Here seën al jul werk wat so 
pragtig geplaas word gereeld in Die 
Hervormer. 


Ouderling W. R. Thomsen 
Superintendent van Kategese. 


Posbus 411, 
Duncanville. 


NUWE GESANGE 


Geagte Redakteur, 

Onlangs het ek my kommentaar oor 
die nuwe Gesange regstreeks na die 
Kommissie gestuur, maar na aanleiding 
van verskillende berigte in hierdie 
maand se Hervormer voel ek ook daar- 
na om 'n mening te lug. 

Een van my grootste besware is die 
Hallelujaliedere. Dit is definitief nie iets 
eie aan ons Hervormde Kerk nie. In die 
verlede was hierdie liedere (seker met 
baie goeie rede) nie aanvaarbaar in 
ons kerk nie en nou is hulle skielik 
goed genoeg geag vir 'n erediens?! 
Daar is ook so 'n groot aantal Pinkster- 
liedere wat nooit in jare met ons Her- 
vormde siening oor pinkster gesing sal 
kan word nie. Hier is 'n duidelike ver- 
skuiwing in 'n teologiese rigting, ook 
vreemd vir ons Hervormers. Daar is 
beslis metodistiese neigings wat nooit 
deel was van ons Hervormde Kerk nie. 
Hoekom nou? As die Gereformeerde 
Kerk vas kan staan op hulle prinsiep, 
wat makeer die Hervormde Kerk? Laat 
ons Hervormers in murg en been bly, 
met 'n eie karakter. Die gesange en 
Hallelujaliedere wat eie is aan die ka- 
rakter van die Nederduitsch Gerefor- 
meerde Kerk laat hulle dit met die 
grootste vrymoedigheid gebruik. Die 
feit is dat ons drie Afrikaanse kerke 
met dieselfde belydenis elkeen sy eie 
karakter het — laat dit so wees en bly. 


Onder ons mense hier in Kaapstad is 
ook die wat voel soos ouderling Dreyer 
skryf. Wat ons nie ken nie, en wat nie 
eie is aan ons Hervormd wees nie, los 
ons uit. En hoekom so onnodige koste 
aangaan? En die ongerief? 

Hoekom moet ons gedwing wees 
om alles te aanvaar omdat dit 'n sus- 
terkerk behaag? 

Mev. B. Veldsman 
Visagiestraat 37, 
Monte Vista, 
Goodwood. 


ODETENTE 
TOWERWOORD' 


Weleerwaarde Redakteur, 

Ek haal aan uit Rapport van 6 Julie 
vanjaar. Dr. Willem (Verlig en Ver- 
kramp) de Klerk in sy weeklikse ru- 
briek, die keer onder opskrif: ,,Détente 
word so 'n towerwoord.” 'n Lang re- 
laas oor détente word gevoer en hy 
sluit met die volgende ,,juweel” af: 

,Terloops, suiwer détente as ideaal 
in die politiek is 'n Christelike begin- 
sel. Die Bybel eis dit van ons. 

Daarvan gepraat, al die binnelandse 
maatreëls wat by sommige onrus ver- 
oorsaak, soos die oopstelling van se- 
kere geriewe onder sekere voorwaar- 
des, en al die dinge wat in die jongste 
tyd gedoen is vir 'n menswaardiger en 
voller geleentheid vir swart en bruin, 
is nie toegewings ter wille van détente 
nie, maar toepassings ter wille van 
Christelike beginsels. 

As die Christelik nog vir sommige 
te vaag is, kan ons sê dat wegbeweeg 


van diskriminasie en alles wat dit in- 
hou — ook die feit dat dit nie inte- 
grasie nastrewe nie — nie détente-druk 
is nie, maar Calvinistiese eise.” Tot 
sover dr. De Klerk. 

Komende van 'n oud-professor in 
die Gereformeerde Kerk en huidig die 
redakteur van 'n Afrikaanse dagblad, 
dra so 'n mening mos gewig. En dui- 
sende van ons Kerk se iidmate lees dit 
en maak dit deel van hulle sienswyse 
— of nie? 

Met dank vir plasing, 


Die uwe, 
Cob.. Tomlinson 


Weltevreden, 
Belfast. 








POLITIEK? 


Uit Belfast het, ons 'n artikel 
ontvang vir publikasie in Die 
Hervormer. Die insender se me- 
ning is dat daar politiek op die 
jongste kongres van die N.H.S.V. 
was en omdat dit in ons blad 
verskyn het, meen hy dat dit 
hom die reg gee om sy stand- 
punt ook te stel. Maar die broe- 
der moet onthou: die een fout 
maak 'n ander fout nie goed nie. 
En hy steek ook nou sommer 
volstoom af in die partypolitiek. 
Hy betrek onder andere sewe 
Afrika-leiers in sy polemiek. Dit 
sal nie gaan nie. Ons kan dit nie 
plaas nie. Dit hoort in die koe- 


rante. 
Die Redakteur 


















LADYSMITH BOU 





Ladysmith (Natal) is besig om hulle kerk uit te bou. Daar heers groot blydskap oor 





die groei en vooruitgang in die gemeente. Volgens beplanning sou die gebou in 
September voltooi gewees het. 

M.V Houtprodukte bied aan: 






MONO PITCH-KAP 


DIE `—-. 


ER KA 


KINGPOST-KAP ATTIC- KAP 


WINSKAPPE. 


Ons manier waarop die konstruksie van enige dak makliker, 
vinniger, doeltreffender en meer ekonomies geskied. 

M .V. Houtprodukte —die grootste vervaardigers van lamelhout 

in die Suidelike Halfrond—bied u 'n volledige dakkonstruksiediens 
waardeur kappe, balke, dwarsbalke, ens. vooraf vervaardig word 
volgens enige afmetings en konstruksievorm en betyds op die 
perseel afgelewer en/of opgerig word. 

Die dakkonstruksiediens wat gratis advies en beplanning insluit, 

is volgens die GANG-NAIL-KAPSTELSEL — kappe waarvan die 
sterkte-eienskappe alle plaaslike bouvereistes oortref. 





Skakel M.V. Houtprodukte vir 
GRATIS kosteberekening van 
dakkonstruksies op die perseel, 
met die insluiting van 
oprigting as dit verlang word. 
Bereken self wat u bespaar — 
in tyd, arbeid, vermorsing, ongerief-op-die-perseel en foute. En u 
weet waar u staan met presiese kosteberekening. Geen verdere 
versteekte kostes nie. 

U sal vind u wins en besparing is ingebou. 


M.V HOUTPRODUKTE (EDMS) BPK. 


Martinus Rasstraat, ROSSLYN. 0200 Tvl Posbus 69, ROSSLYN, 0200 Tvl 
Tel. 58-2118 

SANDTON CITY Posbus 78509, SANDTON. Tel. 784-0330 Johannesburg. 
DURBAN Posbus 101, PINETOWN 3600 Tel. 76413 

BLOEMFONTEIN Pesbus 3258, BLOEMFONTEIN. 9300 Tel. 24322 





Odes Marais 1097/A 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R2,00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


GEboortes, verlowings en huwelike 

R3,00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 
Die Advertensiebestuurder, 
DIE HERVORMER, 
Posbus 18061 — Hercules. 


Advertensies moet aan die advertensie- 
bestuurder gestuur word nie later as 
6 weke voor datum van publikasie nie. 


As 'n foto geplaas moet word R7,00 
ekstra vir die maak van drukkersblok. 





Amptelike Berigte 


BEROEPE PREDIKANTE 


Aangeneem: 


Ds. $S. J. Botha van Philadelphia (Pre- 
toria studentegemeente) na Voor- 
trekkerhoogte as weermagskapelaan. 

Ds. B. J. Erasmus van Bothaville/Al- 
lanridge na Wespark (Pretoria). 

Ds. J. P. Verster van Carletonville na 
Vaalwater/Waterberg. 


Bedank: 


Ds. J. P. J. Fourie van Ebenhaeser na 
Krugersdorp-Wes. 

Ds. A. A. da Silva van Pretoria-Wes na 
Bethal en na Witpoortjie. 

Ds. L. J. J. Nell van Van der Hoff na 
Fonteinedal/Pretoria-Suid. 

Ds. A. J. Conradie van Potchefstroom 
studentegemeente na Primrose-Oos. 

Ds. J. H. H. Jacobs van Bloemhof/ 
Makwassie na Witbank-Suid. 

Ds. P. J. v. Staden van Stilfontein na 
Pretoria-Wes. 

Ds. J. J. Engelbrecht van Zuurfontein 
na Silverton. 


HERVORMDE 
PREDIKANTSVROUE 


[7] Vervolg van bladsy 25 


ders gebore. Robert, 'n landmeter van 
beroep, het later L.V. vir Worcester- 
distrik geword. George was 'n onder- 
wyser, Pieter 'n notaris, en Gert, ook 
'n landmeter. Frederik het in die voet- 
Stappe van sy grootvader gevolg en 
predikant geword, onder andere in die 
gemeente Sutherland. Die twee susters 
het albei in bekende Kaapse families 
ingetrou. Alida Johanna was getroud 
met landmeter George Lodewyk Mei- 
ring, 'n agterkleinseun van stamvader 
Meiring, wat ook balju van Stellen- 
bosch was. Catharina Dorothea het op 
17 Julie 1869 die tweede eggenote 
geword van die 72-jarige sir Christoffel 
Joseph Brand. In die loop van 'n lang 
en suksesvolle loopbaan het sir Chris- 
toffel bekendheid verwerf as 'n advo- 
kaat van die Kaapse Hooggeregshof, 
redakteur van De Zuid-Afrikaan, later 
Ons Land, L.V. vir Stellenbosch, terwyl 
hy ook die eerste voorsitter of speaker 
(spreker) van die Volksraad was toe 
die Kaapkolonie in 1854 Verantwoor- 
delike Bestuur gekry het en in daardie 
hoedanigheid het hy tot in 1874 gedien. 
Sy tweede eggenote, wat deur haar 
huwelik lady Brand geword het, was 
dus ongeveer vyf jaar die vrou van die 
speaker van die ou Kaapse Volksraad. 
As tweede eggenote van sir Christoffel 
Brand was sy die stiefmoeder, onder 
andere, van pres. Johannes Henricus 
Brand, van die Oranje-Vrystaat (1863- 
1888). Naas 'n aantal bekende afstam- 
melinge van ds. er mev. Aling, kan 
daar afsluitend verwys word na mev. 
Paul Sauer, van Stellenbosch. 





IN MEMORIAM 


BOTHA, J. B. C. 
In liefdevolle her- 
innering aan my 
man. 2 jaar van 
eensame dae wat 
verby is dink ons 
terug aan die 10e 
Oktober 1973. 
Soet is die herin- 
neringe van een 
wat ons lief het. 
Hom sal ons nooit 
vergeet en altyd mis. 





Bedroefde eggenoot, kinders 
en kleinkinders. 
Anaat. 


Wonderboom-Suid, 
Pretoria. 


DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aar, die aarde 
toevertrou in die vaste en.sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


VENTER, Johannes Lodewikus. Met 
soete herinneringe dink ons terug aan 
die aand van 7 Oktober 1974 toe plot- 
seling van ons weggeroep is deur die 
dood my dierbare eggenoot, pappie en 
oupa in die ouderdom van 71 jaar. Ons 
dank ons liewe Heer vir sy mooi lewe 
wat altyd vir my en my kinders 'n 
soete herinnering en nagedagtenis sal 
wees. Ons swyg O Heer — dit is u wil. 


Treurende eggenote, kinders 
en kleinkinders. 


Dordrecht. 


LAUBSCHER, Petrus Johannes. Twee 
jaar van verlange is verby, maar 
die dag van 15 September 1973 sal 
ons nooit vergeet toe my dierbare eg- 
genoot, ons vader en oupa So onver- 
wags en sonder afskeid van ons 
weggeneem is deur die dood in die 
Ouderdom van 69 jaar en 4 maande. 
Baie trane vloei in stilte wat net God 
alleen van weet, maar ons berus dit 
was Gods wil. 


Verlangende eggenote 
Lizzie Laubscher, 
kinders, klein- en agter- 
kleinkinders. 
Doornfontein, 
Fochville. 

LEES! LEES: 
Jaarblad—Van der Hoff 


Teologiese Vereniging 
'N BESKOUING 


Die Van der Hoff Teologiese Ver- 
eniging laat, soos gebruiklik, weer 
vanjaar 'n blad verskyn wat beloof om 
in alle opsigte die hoë peil van sy voor- 
gangers te handhaaf en selfs te oor- 
tref. Die blad is heel paslik opgedra 
aan een van die grootstes wat in die 
Hervormde Kerk geleef en gewerk het: 
wyle ds. C. J. Mans. Hierdie blad sal 
daarom in die jare wat kom, uitstaan 
as 'n monument tot nagedagtenis van 
dr. Mans en as treffende huldeblyk 
van die Van der Hoff Teologiese Ver- 
eniging ter ere van hierdie groot en 
gewaardeerde teoloog en kerkman. 

In 'n sestal artikels, waaronder een 
van dr. Mans self, word gehandel oor 
sake wat in die huidige tydvak vir die 
kerk in die algemeen, maar veral vir 
die kerk in Suid-Afrika, ter sake en 
van besondere dringende aard is. Die 
verskillende ondersoeke dek juis ook 
'n terrein waarop wyle dr. Mans die 
afgelope aantal jare betekenisvolle na- 
vorsing gedoen het en tot nut van ons 
kerk 'n onskatbare bydrae gelewer het. 

Na 'n historiese oorsig oor die ont- 
staan van die Ekumeniese beweging 
(ds. J. J. Steenkamp) vind ons in die 
blad 'n geheue-verfrissende terugblik 
op die Cottesloe-beraad van 1960 
(prof. B. J. Engelbrecht), 'n insigge- 
wende ontleding van die Wêreldkon- 
ferensie van die Wêreldraad van Kerke 
oor kerk en gemeenskap, Genêve 1966 
(dr. C. J. Mans), 'n bespreking van die 
oogmerke en daadwerklike uitvoering 
van die Wêreldraad van Kerke se Pro- 
gram tot Combat Racism (prof. J. P. 
Oberholzer), 'n vergelykende studie 
van die besluite van die Gereformeerde 
Ekumeniese Sinode, Sydney 1972 en 
die Algemene Sinode van die N.G. 
Kerk 1974, ten opsigte van kerklike in- 
tegrasie (prof. A. D. Pont), 'n prin- 
sipiële benadering met betrekking tot 
ons kerk en volkereverhoudings (prof. 
F. J. van Zyl) en die behandeling van 
'n nuwe rigting in die teologie, wat in 
die toekoms toegewyde studie en nug- 
tere besinning van die kant van ons 
kerk sal verg, naamlik Die Teologie 
van die Rewolusie (ds. J. P. La- 
buschagne). 

Hierdie blad word met vrymoedig- 
heid by ons predikante, kerkraadslede 
en lidmate aanbeveel, in die oortuiging 
dat die vir almal van groot waarde sal 
wees. Dit sal gewis 'n vermeerdering 
en verdieping van ons kennis teweeg 
bring met betrekking tot die rol wat 
die Wêreldraad van Kerke speel, die 





Verskuiwings of Volksverhuisings 


Daar word nogal soms in sommige buitelandse en binnelandse persmedia 
groot drukte gemaak oor volksverskuiwings in Suid-Afrika wanneer swart kolle in 
blanke gedeeltes van die land en blanke kolle in Bantoe gebiede uitgeruil of 
opgehef word en dan volksverskuiwings van 'n paar honderd of 'n paar duisend 
mense meebring. Maar nou loop ek onlangs in die blaadjie ,Jewish Affairs” die 
volgende lysie van verskuiwings en van vlugtelinge raak: 388 000 Mohammedane 
wat van Indië na Pakistan verskuif het, en 2 644 000 Hindoes wat uit Pakistan na 
Indië uitgewyk het, 3000 000 Sudete-Duitsers wat uit Tsjeggo-Slowakye verdryf 
is. Gedurende die tyd dat die kommuniste 'n muur dwarsdeur Berlyn gebou het, 
het meer as twee miljoen Oos-Duitsers na Wes-Berlyn uitgewyk en daarna nog 
anderhalf miljoen. Meer as ses en 'n kwart miljoen Duitsers het pad gegee uit 
distrikte wat na die oorlog deur Poland geannekseer is. 


Ibo-vlugtelinge uit Nigerië is geskat op 2000000. Franse en Fransgesinde 
Arabiere wat uit Noord-Afrika gevlug het, beloop ongeveer 1000000. Meer as 
1000 000 Noord-Koreaners het uitgewyk na Suid-Korea en daar infiltreer nog jaar- 
liks miljoene uit kommunistiese Sjina en Hongkong. 


Hierby kan nog gevoeg word die duisendes wat uit Mosambiek en nou uit 
Angola vlug. Maar hieroor maak byvoorbeeid die Wêreldraad van Kerke en derge- 
like liggame, wat sogenaamd vir humanitêre doeleindes aan terroriste groot somme 
geld gee, hulle rie druk nie. Immers deur hulle morele en finansiële steun aan die 
terroriste-bewegings in die twee Portugese gebiede is hulle mede verantwoordelik 


vir die nood en ellende wat daar in die twee gebiede heers. 


Joh. Dreyer 





optredes wat teen ons kerk en volk 
beplan is, nog beplan word en daad- 
werklik uitgevoer word. Die dinge 
waaroor in die blad gehandel word, is 
nie 'n veraf onwerklikheid nie, maar 'n 
werklikheid wat ons ten seerste raak 
en waarvoor ons nie die oë en ore kan 
sluit nie. Ons hele kerk, en daarom al 
sy lidmate, moet hiervan kennis neem. 
Ons mag nie oningelig en onverhoeds 
oorval word nie. Ons het ook baie om 
oor te besin en om te bestudeer voor 
dit te laat is. Hiertoe sal hierdie blad 
'n belangrike bydrae lewer en 'n nut- 
tige stimulant wees. 


Die redaksie moet met hierdie pro- 
duk geluk gewens word. 


G. M. M. Pelser 
3 EN EG 


Isaac Da Costa en de Afscheiding van 
1834 


Deur J. Kamphuis 


Uitgegee deur ,De Vuurbraak” Gronin- 
gen. By Pro Rege, Potchefstroom 
teen R4,60 verkrygbaar 


Hierdie uitgawe is die rede gehou 
deur prof. J. Kamphuis by die oordrag 
van die rektoraat van die Teologiese 
Hoërskool van die Gereformeerde 
Kerke in Nederland op 6 Desember 
1974. 


Die eintelike punt waaroor dit gaan, 
is die vraag wat die groot Joods-Chris- 
ten, Isaak Da Costa, weerhou het om 
met die Afskeiding van 1934 saam te 
gaan. 


Die skrywer het deeglik op sy on- 
derwerp ingegaan en kennis geneem 
van die baie briewe en ander publika- 
sies wat oor die vraag handel. 

Dit blyk dat Da Costa soms 'n wei- 
felende houding ten opsigte van die 
afskeiding aangeneem het. Hy het sy 
besware gehad teen die optrede van 
die Hervormde besture teen die afge- 
skeidenes en medelye gehad met die 
vervolgdes, maar tog nie sy weg oop 
gesien om self af te skei nie. Hy wil 
per se' nie as 'n afgeskeidene ,in spe” 
gesien word nie. Hy het beswaar ge- 
had teen die karakter van die Afskei- 
ding (bl. 42). Die eerste sinode van 
die afgeskeidenes het hom verder 
afgestoot (bl. 26). Hulle stel die For- 
muliere naas die Bybel (bl. 27). Hy 
kies vir die mediese weg tot herstel 
van die kerk. Nieteenstaande sy mee- 
gevoel vir afgeskeie broeders kan hy 
die separatiste tog nie volg nie. 


Almal wat belangstel in die kerkstryd 
gedurende die vorige eeu in Nederland 
moet kennis neem van hierdie rekto- 
rale rede van prof. Kamphuis. 


Joh. Dreyer 
N * 


Prof. P. J. Nienaber. 
Eerste Sooie, 
Perskor, 1975, 

Prys R5,95. 


Wie kennis wil neem van die aan- 
lope tot en eerste trede van Afrikaans 
met die oog op die taaljaar, sal hierdie 
versameling artikels van 'n man wat 
sy cnderwerp ken, waardeer. Dit is 'n 
handige referensiewerk en hoogs inte- 
ressant, en dek alles in verband met 
Afrikaans in die vroeë tyd, selfs tot by 
Saiie Marais en die taalfeeste van die 
verlede. 

J.P.O. 

